
Pabien StimAruba cu boso 15 aña 



AWE StimAruba ta recorda cu 15 aña pasa 
nan a keda funda, pa sali na vanguardia di 
nos naturalesa y medio ambiente. Pa cel- 
ebra e di 3 lustro aki, ayera tabatin un acto 
masha yamativo, pero lamentablemente 
no cu mucho hende, e concierto ofreci pa 
Tica Giel, cu un canto pa nos naturaleza, 
cu tabata masha bunita mes. Durante e 
ceremonia aki tabatin entrega tambe di e 
katern Conexión Ambiental, cu ta inicio di 
un serie. Den nos proximo edicion, AWE- 
Mainta lo bin cu mas foto di e momento 
memorable aki. Pabien StimAruba! 



Durante conversacion 
Eman ta informa Bijleveld: 

AVP ta bai 
revoca 

BBO 

“Dicon bo no ta 

Durante conversacion Eman ta informa Bijleveld: 

AVP ta bai revoca BBO 



DURANTE tratamento di pre- 
supuesto 2008 AVP lo presenta 
un “tegenbegroting” riba e pre- 
supuesto di Gabinete Oduber 
caminda ta corta den gasto- 
nan innecesario pa sirbi como 
“dekkingsmiddelen” pa cubri 
pa cambio di prioridad den 
presupuesto di pais Aruba, 
entre nan revocacion di BBO. 
Esaki tabata entre otro topico 
di conversacion entre e lider di 
AVP, mr. Mike Emany secretario 
di estado Ank Bijleveld na ap- 
ertura di oficina nobo di repre- 
sentacion di Hulanda na Aruba 
den fin di siman. Secretario di 
estado Bijleveld tabata hopi 
interesa pa conoce e cambio di 
rumbo aki y a keda acorda cu 
e “tegenbegroting” di AVP lo 
wordo poni disponibel pa Min- 
isterio encarga cu asuntonan di 
Reino. Ta promer vez den histo- 
ria cu un fraccion ta presenta un 
presupuesto alternativo. 

Ta trata di un alternativa cuanti- 
fica. Eman a mustra cu fraccion 
di AVP a scrutina e presupuesto 
y a haya hopi “postnan” camin- 
da por reduci gasto pa por cubri 
pa inversionnan cu ta necesario 


den desaroyo social, enseñansa, 
infrastructura, promocion di 
turismo y revocacion di BBO. 
Gobierno ta gastando mucho 
placa na gastonan coriente 
y inversionnan ta keda atras 
y Aruba ta wordo bendi na 
findishi. E gastonan coriente 
ta desproporcionalmente halto 
compara cu su inversionnan. 
Pesey edificionan, caretera, 
enseñansa, asuntonan social 
y economia ta sufriendo un 
deterioro.E tegenbegroting di 
AVP ta propone pa corta gas- 
tonan inecesario cu e fraccion 
ta menciona specificamente 
(post pa post) y ta pone e placa 
disponibel pa pa inversion den 
cuido social; pa inversion den 
renovacion y mantencion di 
scolnan; den mantencion y 
renovacion di caretera; den 
promocion di turismo; manten- 
cion, restaruacionyrenovacion 
di edificionan historico di pais 
Aruba, manera Bestuurskan- 
toor. Un ehercisio grandi y 
cambio di maneho fiscal cu AVP 
su werkgroep a traha riba dje a 
produci e plataforma financiero 
pa revoca BBO. E ehercisio ta 


grandi, pasobra ta bai revoca 
BBO manteniendo e reduc- 
cionan di tarifa den impuesto 
cu a bin cu BBO. Esaki lo trece 
un alivio grandi pa pueblo y 
lo duna inversionistanan con- 
fianza atrobe den prioridanan 
fiscal sano y futuro di Aruba, 
Eman ta bisa. 

Un parti grandi di e recursonan 
necesario pa haci e reforma pre- 
sepuestarioakiposibel fraccion 
di AVP a busca den reduccion di 
gastonan riba postnan den pre- 
supuesto y no dor di busca otro 
entrada adicional pa Gobierno 
cu comunidad tin cu paga. 

E reduccionan den e cambio di 
presupuesto 2008 cu fraccion 
di AVP ta propone ta entre otro 
den e postnan “Salarissen en 
Toelagen” (keda sin yena vaca- 
turanan cu ta habri den resto 
di aña); Reis-en Verblijfkosten; 
Telefoon, Fax en Internetkos- 
ten; Huurgebouwen; Voorlich- 
ting en Promotie (politico di 
gobernantenan); Deskundig 
Advies; Overige Uitbestedin- 
gen; Overige Kosten. 

Lider di oposicion ta bisa cu 
ta bisto cu por corta hopi den 


un aña. Pa no papia mes di 
centenares di miyones cu por 
wordo reduci den cuater aña 
cu un maneho eficiente, trans- 
parente y cu control di gastonan 
stringente den e postnan “Sala- 
rissen enToelagen”; “Goederen 
en Diensten” y “Werkgeversbi- 
jdrage”. 

Desde 2002 Gabinete Oduber 
a gasta 500 pa 600 miyon ex- 
tra na postnan: “salarissen en 
toelagen”, “goederen en dien- 
sten” y “werkgeversbijdrage”. 
Pa e fraccion berde e presu- 
puesto alterantivo aki ta un 
ehempel cu cos por bai hopi 
diferente. Pa futuro AVP kier 
soluciona e problemanan aki 
na un forma structural y asina 
ofrece Aruba otro perspectiv- 
anan. Ta pesey mes partido 
AVP ta traha cu un cantidad di 
expertonan tanto local como 
internacional y tambe su propio 
institututo cientifico (FESCA) 
pa yega na solucionnan pa 
pais Aruba. “Nos ta sigui un 
procedura solido pa por defini 
un vision pa e pais aki”. Eman 
ta haci referencia na tantisimo 
seminarionan y simposionan cu 
su partido y organonan di con- 
seho a organisa y ta menciona 
e raportnan y estudionan cu a 
base di e metodo aki AVP a y 
ta prepara. Cu e preparacion y 
e equipo nobo AVP lo deshaci 
di e desaster cuminsando riba 
e “day-after” di Gabinete Odu- 
ber. 

A base di e estudionan aki y 
“brainstorming” amplio ‘Plan 
Aruba’ a wordo desaroya. Ta 
pesey cu den un maneho nobo 
di AVP e situacion ta wordo 
ataca na nan raiz. E vision di 


AVP ta pa kita e desbalance 
financiero cu gobierno a causa. 
E ta pa na un forma bon y dirigi 
sostene e economia y pa reesta- 
blece e confianza.Henter e Plan 
ta basa tambe riba principio 
cu Gobierno no mag di gasta 
mas cu e ta haya na entrada. 
Esey kiermen: un balance den 
presupuesto y un saldo finan- 
ciero den concordancia cu e 
inversionnan. E maneho nobo 
cu AVP ta propne ta dirigi riba 
trece alivio pa pueblo, stimula 
inversion den calidad y no can- 
tidad y ta enfoca riba inversion 
den hende. 

Eman ta bisa cu e pensamento 
di restructuracion aki di e forma 
con ta utiliza e entradanan 
di pais Aruba ta wordo sos- 
teni tambe pa e rapport di 
“The National Commission on 
Public Finance (NCPF) “. E no 
ta simplemente un balanced 
budget, pero con ta inverti e 
recursonan di pais. Eman ta cita 
NCPF: “how best to limit and 
control the growth of govern- 
ment current expenditure, the 
size of government employment 
and to change the mix of public 
expenditures”. 

Mike Eman te enfatiza cu e 
maneho di rescate cu AVP ta 
ofrece no ta encera solucionnan 
parcial (pues no temanan los 
riba un lista di deseo), pero cu 
e ta ofrece solucionnan total cu 
ta real, structuraydebidamente 
presupuesta, cu a wordo pre- 
para na un forma profesional, 
profundo y responsabel. Esaki 
ta keda demonstra den e “tegen- 
begroting” di fraccion di AVP y e 
vision cu ta bin hunto cune. 



Accidente cu un quadracer 


AYERA tardi pa mas o menos 4.30 
polis ta ser manda pa Emmastraat, pa 
un accidente cu herido. Abin resulta cu 
aparentemente pa motibo di velocidad 
y no por a controla e quadracer, esaki a 
bai dal den auto staciona. Ambulance 
a ser pidi, pasobra e dama chofer di 


e quadracer tabatin basta rasca na su 
mannan. 

Aparentemente e dama chofer aki no 
tin rijbewijs tampoco pa por maneha e 
vehiculo aki, cu autoridadnan policial 
a laga sa caba, cu lo baha cu man duro 
riba esnan cu ta viola lei. 



















AWEMainta I Dialuna 12 di November 2007 


Local I 3 


Ladronnan cu a bin ta teroriza Piedra Plat y becindario a keda deteni 


POLIS den fin di siman tabata determi- 
nante pa pone man riba e anti-socialnan cu 
ultimo dianan a bin ta terorisa e partio di 
Piedra Plat y becindario, unda nan a kibra 
glas di un cantidad di auto y a drenta horta 
den diferente cas. 

Hunto cu e habitantenan atento, mester 
bisa cu polis a pone man riba Ossy y Nick, 
y awor nan ta sera den cel, pendiente pa 
bin dilanti Huez. Ta di spera cu e biaha aki 
Huez pone mas castigo pa nan. 

Segun informe ricibi for di polis cu tabata 
tras di e ladronnan aki diabierna ultimo, 
den cuestion di 24 ora di tempo nan a 
kibra y horta den auto, pero tambe horta 
auto. Pero tambe a kibra bentana y drenta 
e casonan manera profesionalnan. 

Segun e informacion, den e 24 ora di tempo 


nan lo tabata envolvi den no menos cu 30 
caso. Nick a wordo gara dor di polis cu 
a persisti y a siguie den e mondinan den 
oranan scur di anochi. E tabata mustra 
basta halto. 

Su complice, Ossy a logra hui, pero polis 
a logra detene tambe den curso di fin di 
siman. 

E auto Tercel cu nan a horta a wordo 
haya den e mondi patras di Indian Rock 
Garden intacto. Nan no a haya chens pa 
desmantel’e. 

E caso aki ta bini despues di e gang cu a 
wordo deteni na Noord, un dia prome, 
kendenan tambe tabata pasa cas pa cas 
pa horta. 

Y mayoria di e casonan aki tin di haber cu 
uso di droga o sea pa financia nan vicio. 

E investigacion den e caso aki no a fi- 
naliza. 



Fitch ta duna Aruba rating di BBB pa e notanan 2019 

A pesar di tin su criticanan riba finanzas publico 


FITCH Ratings a duna e fianza 
di 12 aña pa US$ 45.8 miyon un 
rating di BBB. E rating aki ta 
den liña cu e IDR (issuer Default 
Rating) di e placa extranhero di 
Aruba, pa cual e Rating Outlook 
ta estable. 

E ratingnan di Aruba segun 
Fitch ta apoya riba e entrada 
per capita relativamente halto 
di riba 20 mil dollar, cual ta 
basta mas halto cu e media di 
BBB ci ta 5,496 dollar. Tambe 
pa su ambiente institucional cu 
ta amigable pa mercado y cu ta 
basa riba un sistema legal cu ta 
funciona bon, derechonan cu 
ta wordo proteha y su continuo 


stabilidad politico y social. 

Ta sigui bisa cu e ratio di sol- 
vencia externo di Aruba manera 
deuda externo netto y deuda 
externo netto di sector publico 
( como porcentage di entra- 
danan externo actual) tambe 
ta consistente cu e media di 
BBB. Adicionalmente, e rating 
ta incorpora e hecho ci Aruba 
ta parti di Reino Hulandes (cu 
tin rating AAA di Fitch). 

E debilidadnan di e rating di 
Aruba ta debi na debilidadnan 
structural den finanzas publico, 
incluyendo un nivel halto di 
rigidez presupuestario y con- 


tinuo atraso den pagonan na 
e suministradornan y e sector 
publico en general como forma 
di financiamento, su deuda 
publico relativamente halto 
(47% di GDP) y su relativa- 
mente liquidez internacional 
den e contexto di su economia 
chikito. 

Segun Fitch, e esfuerzonan fis- 
cal di Gobierno di Aruba den e 
ultimo 2 añanan ta prometedor, 
y cu e prospecto pa un con- 
solidacion modesto ta mustra 
razonable den luz di e reforma 
fiscal pa aumenta entradanan 
cu a wordo implementa na 


2007. Pero, cu e restructuracion 
di e gastonan publico y control 
di gastonan ta esencial pa logra 
e meta di tin un presupuesto 
balanza na 2009 y facilita un 
convergencia mas liher pa e 
debe publico na e media di BBB 
cu ta riba 31% di e GDP. 

Mas aleu Fitch ta bisa cu e 
economia chikito di Aruba ta 
grandemente dependiente di 
turismo, y e crecemento di e isla 
ta basa riba e necesidad di di- 
versifica e economia. Industria 
turistico a pasa den preta aña 
pasa debi na menos turistanan 
y menos cambernan ocupa, y 
entradanan di turismo a cai 


cu 2%. 

Resultado di esaki tabata cu e 
crecemento di e GDP solamente 
a crece cu 1.5% na 2006 segun 
estimacionnan. E cifra aki ta 
significativamente mas abao cu 
e media di BBB cu ta di 5.2%. 
Na final Fitch ta bisa cu e pro- 
nosticonan riba termino cortico 
pa turismo ta mustra mas pro- 
metedor, caminda cu turismo 
a crece den e promer 6 luanan 
cu 6%. Pero cu e expansion 
den e capacidad di hotel den 
e proximo añanan lo por pone 
un presion mas grandi ruba e 
infrastructura di e islay posible- 
mente su mercadonan laboral. 

Antiyas 

Polis ta buscando Antiano, Andronic (Andy) Scoop, 
kende ta sumamente peligroso na Hulanda 

Pa: Godfried Adem 



AMSTERDAM - Fiscal Mayor 
di Ministerio Publico na Den 
Bosach ta pidi busqueda y 
detencion di inmediato di e 
homber Antiano Andy Scoop 
naci na Corsow dia 9 di october 
di 1980. 

Scoop tabata sera den prison, 
pero debi cu mesun Corte di 
Husticia na Den Bosch a laga 
un Huez cu no ta huramenta 
dicta sentencia den algun caso 


Andy Scoop siman pasa pa dos 
dia por bira homber liber. Y 
mesora el a hui. 

Diarazon Corte den Hoger 
Beroep a exigi pa tur esnan cu a 
bira liber meldo nan mes, pero 
Andy Scoop no a haci esaki. 
Andy Scoop, kende tin un 
strafblad hopi largo, ultimo 
a keda sentencia pa atraco 
arma maltrato pisa intento di 


asesinato y violacion, debi cu 
el a viola e dama cu el a atraca 
y kier a mata. 

Pa Ministerio Publico, Andy 
Scoop ta sumamente peligroso. 
Esnan cu por mire o sa unda 
e ta yama polis, pero no bai 
atende cune, pasobra e ta hopi 
peligroso. 

E1 a keda sentencia na un cas- 
tigo di 8 aña mas. 


Strategia pa homosexual y 
lesbiana logra legalidad 


WILLEMSTAD - Segun mr. 
Suzy Camelia-Rómer, e strate- 
gia pa casa na Hulanda y 
registrá na Aruba/Antia a 
habri tambe pa tur pareha di 
enamorado homosexual: Casa 
na Hulanda y despues obligá 
Registro Civil di Córsow pa 
inscribi nan. 

Pasobra ta probable cu Córsow 
tampoco lo tin exito via di 
Corte. Ningun hende sa con 


grandi e problema aki lo por 
bai bira: 100 pareha óf mil óf 
diesmil! 

E argumentacionnan fisico, re- 
ligioso y moral cu ta desbarata 
homosexualismo ta fuerte y 
contundente. Pero p’e homo- 
sexual esaki no ta relevante; 
nan ta dicidido pa hañá nan 
derechonan. 

Awor kico e contrincantenan 


por haci pa evitá esaki? Ya a 
splica e posibilidadnan via di 
e sistema legal caba. 

Tur e nivelnan di Corte a mus- 
tra den e caso Aruba, cu nan 
ta aplicá e leinan riba e tereno 
aki di un forma stricto: Un acto 
legal Hulandes mester wordo 
aceptá riba e islanan. 

Haci algo contra di esei ta 
sumamente dificil pues. 

A habri cuenta pa islanan 
BES, pero nada pa Corsow 

WILLEMSTAD - Un di e tramitenan cu a tuma lugar awor cu 
Secretario di Estado, Anke Bijleveld ta na Córsow tabata pa for- 
malisá apertura di e cuentanan di banco riba cual Hulanda por 
depositá fondo pa paga debenan atrasá di e islanan chiquito na 
sector privá riba e islanan. 

Pa tal efecto a habri 3 cuenta di banco riba cual a cuminsa pa 
depositá 75.8 mion florin te cu gradualmente caba di eliminá 
e suma di 475 mion florin na debe cu e islanan chiquito tin cu 
sector privá riba nan islanan. 

E suma aki ta fuera di e ‘suma fuerte’ di 5000+ mion florin cu 
Hulanda a cumbini di paga pa eliminá e debe nacional di Antia, 
pasobra si mester warda te ora cu a caba di finikitá tur detaye 
por concepto di Slotverklaring pa cuminsa paga e Debe Nacional, 
hopi hende cu Gobierno debe nan negoshi lo kibra. 

E placa aki ta pa paga debenan comercial di Gobiernonan na 
empresanan cu tin biaha tin años ta warda riba pago di e debe 
di parti di Gobierno y nan no por sinta warda te dia politiconan 
caba di discuti e detayenan pa yega na implementacion di Slot- 
verklaring. 

Oficialmente nos no a haña informacion cu a habri un cuenta 
asina pa Gobierno di Córsow tambe cuminsa paga su debe na 
sector privá. 

Un pregunta serio: 

Tin posibilidad pa evitá casamento 
homosexual na Córsow? 

WILLEMSTAD - Segun mr. Suzy Camelia-Romer ta cuestion di 
tempo, promé cu Corte a base di e interpretacionnan di derecho 
cu ta cambia constantemente, laga su mes wordo convenci pa 
duna e derecho aki n’e comunidad homosexual. 

Kisas lo por usa un otro nómber p’e union, pero e pregunta cu 
ta surgi ta: Acaso nos por spera cu e Gobierno di Córsow cu su 
poder pa traha lei lo por yuda nos den e lucha aki? 

E chéns aki ta parce hopi limitá. Pasobra Gobierno di Córsow 
ta laga scirbi den su concepto di constitucion pa Córsow Auto- 
nomo, cu nan lo respetá e conviccion di bida di cada ciudadano 
individual of grupo. 

Awor: E Rastaman cu kere, cu a base di esaki lo e por bai planta 
y huma su marihuana lo sali grandemente equiboca. 

Polis lo drenta su cas y hisa e y tur marihuana bai benta den prisón 
y ora cu e bai Corte pa reclama su derecho constitucional, Corte 
cu tur probalidad lo bis’é: Droga nó! 

Pero no laga pa ta un sorpresa, cu Corte bisa Gobierno cu e lei 
di matrimonio entre hómber y muher ta mas abou cu e regla di 
constitucion y cu lo mester adapta esei pues! 

Y cu esei nos lo a yega n’e momentu di e promé matrimonio 
homosexual na Córsow. Cua otro grupo (a)social ta sigi? 


Mainta 

& cor&tf di Xoko 

Tel: 583-1400 FaX: 583-1444 

Reunion di BES na Statia 
tabata uno amargo 


WILLEMSTAD - Na Islariba tabatin un reunion entre e delega- 
cionnan di Saba, Statia, Bonaire y Hulanda cu practicamente a 
resultá den un ‘maria porco sushi’ pasobra e delegacion Hulandes 
no kier a discuti riba e tema “bienestar social y nivel di bida”. 

Diputado Burney Elhage di Bonaire a denunciá cu Hulanda a 
manda un ‘fast ball’ pe islanan pe manera cu nan a prepará e 
agenda sin kier discuti riba e tema di bienestar social. 

Burney Elhage a splica cu si e 3 islanan ta municipio Hulandes, 
nan tin derecho riba e mesun facilidadnan social cu tin na Hu- 
landa. 

Saba tambe tabata di acuerdo cu promé cu discuti cualkier otro 
cos, mester discuti e tema di nivel di bida y facilidad social, pero 
Anke Bijleveld no kier a tende: Status ta uno y condicionnan 
social ta otro cos. 

Atardi e delegacion Hulandes a drenta un Learjet alquilá cu pi- 
loto Venezolano y a yega Córsow diabierne anochi 7’or pa start 
deliberacion cu Gobierno Insular y Gobierno Central. 

Y padiasabra atardi, bulabin Aruba, paun actividad, die.o.duna 
apertura na oficina nobo di Representacion di Hulanda na 
Aruba. 


Momento cu Emsley Tromp Presidente di Banco Central a firma pa habri cuenta 
di banco pa Hulanda deposita placa pa paga debe di islanan chiquito 

Cuminsamento saneamento di debe 
y retrasonan di pago BES 



WILLEMSTAD - Hulanda a 
habri algun cuenta na Banco 
Central di Antianan Hulandes 
pa por sanea debe y retraso- 
nan di pago di e islanan BES, 
Bonaire, Sint Eustatius y Saba. 
Ta trata di en total mas cu 
177 mion florin. Presidente 
di Banco Central, dr. Emsley 
Tromp y Secretario di Es- 
tado di Asuntonan Interno y 
Relacionnan di Reino, Ank 
Bijleveld-Schouten, a firma en 
conecion cu esaki un convenio 
na Banco Central di Antianan 
Hulandes, diasabra mainta 10 
di novémber. 

Cu e firmamento aki Hulanda 
ta cumpli cu su obligacion- 
nan financiero cumbinf den 
e Declaracion Final di 2 di 


novémber 2006, e Acuerdo 
di Transicion di 12 di febriiari 
2007 y e Cumbre Polftico di 28 
di augustus 2007. 

Awor cu a ratificá e Medida 
General di Gobiérno di Reino 
Supervision Financiero pa 
supervisá presupuestonan di 
Bonaire, Sint Eustatius y Saba, 
por cuminsá sanea retrasonan 
di pago dje 3 teritorionan 


insular aki. 

Pa saneamentu di e retraso 
p’e islanan BES Hulanda ta 
transferi máximalmente 75,8 
mion florin pa Banco Central 
di Antianan Hulandes. 

Tambe Hulanda lo depositá 
102 mion florin na Banco 
Central pa paga loke ta toca 
BES den e debe indiviso na 
Gobiérno Central. 



DE CUBA 

ELECTRICAL C0NTRACT0R N.V. 

FOR ALL ELECTRICALINSTALLATIONS* 


Zeewijk#26- San Nicolas- ARUBA- Telephone: 5846020- Facsimile: 584 6019 

Tin E Servicio Di HUUR: 



DECUBA 


Bucket Truck 30’ Bucket Truck 60’ R, Reel Truck Drilling Truck 190’ 


DECUBA 


». ( 


ELECTRKW. COKTRACTofl s V 


Dnllmg truck pa cualkier trabow 
di boramento te cu 190 pia 
di hundo 


Reel truck pa cualkier trabow 
di halamento di kabel 


Bucket truck chikito cu ta bai te 
na un haltura di 30 pia 


Bucket truck grandi cu ta bai te 
na un haltura di 60 pia 


Pa cualkier informacion por tuma contact cu nos na 584 6020 of por pasa personalemte na 

nos oficina na Zeewijk # 26. 

Pa tur instalacion di coriente comercial y industrial! 

Chofer di pick-up cu a lastra homber, lagand’e 
mal herida, a keda liber te ora trata su caso 


CORTE diabierna ultimo a 
dicidi di laga e mucha muher 
Yuraney M. Toppenberg, liber 
te ora cu e caso penal contra 
dje wordo trata na januari 
awor. 

E hoben aki ta envolvi den un 
caso cu a hala masha atencion. 
E ta wordo culpa hunto cu 
otro persona di a purba di kita 
bida di un persona. Tambe e 
ta wordo culpa como e chofer 
di un pickup a sigui core y a 
lastra un persona na e pickup y 
despues lague benta abou. 

Tambe e ta wordo culpa di ta 
hunto cu un of mas persona 
di a horta algun articulo for 
di e persona, di a usa violencia 
contra dje. E caso aki a bin 


dilanti Pro-Forma. Fiscal a 
mustra Huez un foto, caminda 
por a mira bao di e auto, cu 
por constata cu e auto a pasa 
tambe riba e persona. 

Fiscal a pidi Huez, pa tene 
e caso y pa e sigui dia 11 di 
januari. Huez no ta haya cu 
pa motibo cu agenda ta yen, 
e acusado mester keda sera 
te dia 11 di januari, pa trata 
su caso. 

Huez a lague e acusado bai y 
lo bin bek dia 11 di januari pa 
trata su caso. E tata cu tabata 
den tribuna, no por a contene 
su lagrima y a cuminsa yora, 
ora cu e splike cu su yiu por 
a bai cas. 

E caso aki a hala atencion, ya 


cu como un chansa e grupo di 
amiga a para combersa cu un 
homber y a fia un guitara for 
di dje. Despues a dicidi pa bai 
cu e guitara, como un joke, pa- 
sobra e homber lo a cuminsa 
haci fresco cu nan. 

A resulta cu e homber a dal 
wanta n’e pick-up pa e haya su 
guitara bek. Pero nan a sigui 
core lastrando e homber na un 
distancia basta largo, pasando 
inclusive dilanti Warda di Polis 
na Playa. 

Dado momento e homber no 
por a wanta mas y a laga bai. 
Aparentemente n’e momento 
ei e pick-up a pasa riba dje. 

E hecho aki a sosode varios 
luna pasa y ainda e victima ta 
den hospital. 


Hoben di 14 aña ya 
caba riba mal caminda, 
haya cu cantidad di cos 
horta scondi 

SEGUN informacion di polis ta indica cu algun dia pasa e señora 
P., ta bai Warda di Polis na Noord, y ta bisa polis cu su yiu homber 
di 14 aña, J.P. ta bin cas constantemente cu cosnan cu e no ta 
na unda e ta saca nan. 

E mama ta declara na polis cu su yiu homber a bin cas cu difer- 
ente articulo manera nintendo, gameboy, keds caro y pa colmo 
e mucha no ta bai ni scol. 

Diabierna ultimo den oranan di anochi, polis ta bai banda di 
su cas na Noord pa un caso di kiebro. Einan polis ta mira J.P. ta 
cana banda di su cas.. 

Polis a papia cune relaciona cu e articulonan cu su mama a bisa 
nan, el a contesta polis cu e articulonan ta di un amigo di dje. 

N’e sitio cu polis a bai p’e kiebro, nan ta mira lastro di un pia di 
mucha chikito. Polis a bai bek n’e cas, y ta haya J.P. sinta pafo. 
Polis ta puntre si e por a drenta den e cas, el a bisa polis cu no. 

E mama a bin n’e sitio y ta bisa polis cu di su cas tin un bais, cu 
e no sa di kende e ta. E1 a bisa polis cu bais ta di su amigo S.P. di 
12 aña. Polis a bai na cas di e amigo S.P., kende a bisa polis cu e 
bais no ta di dje, y tambe a bisa polis cu tin un otro bais, tras di 
su cas cu J.P. a trece. 

S.P. a saca tur e cosnan cu J.P. a dune warda pe, esta un celular 
Nokia, keds Puma, DVD y 2 bais. 

E mama ta bisa cu J.P. tambe a trece un celular MP3 player na su 
cas y e mama kita for di dje, pero el a coge bek for di e mama, y e 
mama no sa unda el a hibe. Polis a confisca tur e articulonan aki, 
y a pone KZP na altura di e caso, cu ta sigui cu nan investigacion. 
J.P. mester duna cuenta na unda el a saca e cosnan ei. 


AA/hMainta 


Nos e-mail: 

noticia@awemainta.com 

Tel: 583-1400 
Fax: 583-1444 


Awe e reunion Bipartite entre 
Antias y Aruba ta cuminsa 

AWE dialuna ta duna inicio ne reunion di Bipartite entre 
Antias y Aruba. Pa cu esaki lo tin un delegacion di 10 politico 
representando diferente isla di Antias, encabeza pa Presidente 
di Parlamento di Antias, sr. Pedro Atacho. Tambe Presidente di 
Comision di Asuntonan di Reino, sr. G. Sulvaran lo tei. 

Di parti di Aruba lo tin comision di CIPRES mas o menos 12 
Parlamentario, presidi dor di Adi Thijsen conhuntamente cu 
Presidente di Parlamento, drs. Mervin Wyatt-Ras. 

Awe dia 12 di november pa 10 or di mainta lo tin e discursonan 
inaugural dor di Presidente di Parlamento di Antias y di Aruba, 
sigui pa tratamento di e topico Conseho di Cooperacion. 

Parti atardi lo ser trata Integracion di Personanan cu ta establece 
nan mes na nos islanan. Ademas lo tin un recepcion di bon-bini 
p’e delegacionnan. 

Mañan diamars lo trata e topiconan tratado di comercio entre 
Reino y Republica di China pa loke ta trata trafico liber di per- 
sonanan, leinan cu ta eenvormig y sistema di areglo di sistema 
di pago y di debe entre Aruba y Antias. 

Diarazon e programa lo consisti di informacion y deliberacion 
encuanto futuro structura estatal y lo trata e declaracion final 
(slotverklaring). Pa 6.16 p.m. lo tuma lugar clausura di e reunion 
y lo tin un conferencia di prensa dor di e Presidentenan di Parla- 
mento. Durante e dianan aki lo tin alabez un encuentro entre e 
comision di salubridad publico di Antias y esun di Aruba pa loke 
ta trata e topico sobrepeso y obesidad. 


Mendoza no tabata sa cu e mester hiba 
herorna, pero si a priminti’e p’e hiba 
un maleta, lo e haya 10 mil dollar 


AUNKE Miguel Arthur Men- 
doza, naci na Santo Domingo 
y biba na Merca a bisa Corte 
diahuebs cu e no tabata sa cu 
e ta transporta algo mas cu 4 
kilo di heroina, tog el a wordo 
haya culpabel y condena na 3 
aña di prison. 

E acusacion ta cu dia 17 di 
juli el a wordo haya cu droga 
den su maleta ora cu nan a bai 
listre na aeropuerto. 

E PV ta menciona cu dia 17 di 
juli, Aduana a constata cu den 
banda di un maleta tabatin un 
lugar yena cu saco di plastic 
cu heroina. Despues a resulta 
cu un slof den e maleta tambe 
tabatin droga (heroina) den 
dje. 

Segun e procesverbal cu su de- 
claracion na polis, el a wordo 
aserca na New York dor di 


un persona cu a pidi’e pone 
e maleta riba transport y e lo 
no mire mas. Huez a puntre si 
e no tabata sa cu ta heroina e 
ta transportando. 

Parce, segun el a bisa, nan a 
priminti’e un suma di 10 mil 
dollar. 

Miguel Arthur Mendoza a bisa 
cu na prome instancia el a 
bisa cu e no ta haci’e como cu 
e ta un riesgo, pero despues 
mirando su problema finan- 
ciero y cu el a perde trabou e 
mester cria su casa y dos yiu y 
su mama, el a dicidi di bai di 
acuerdo. 

E1 a bisa Huez cu e no tabata 
sa cu ta heroina, pero si tabata 
sa cu ta algo malo. 

Huez a bise cu bo no tabatin 
pasport y a dura 2 siman y mei 


pa nan a drecha bo pasport 
pa bo. 

“Bo tabatin basta tempo pa bo 
a pensa riba dje”. Mendosa ta 
bisa cu e tabata na hotel ex 
Victoria sinta riba cama y un 
hende a trece e maleta pe, 
den cual tabatin e slofnan. 
Loke el a haci ta pak su pa- 
ñanan den dje. E no tabata 
sa cu tabatin heroina den dje. 

Fiscal a bisa cu den tur caso 
di hendenan cu ta transporta 
droga bo ta tende cu situacion 
financiero ta malo y pesei nan 
a tuma e riesgo pa transporta e 
droga. Fiscal ta bisa cu heroina 
ta un droga hopi pisa, y e can- 
tidad ta 4712.90 gram. Pesei 
el a pidi 36 luna di prison, 
kitando e dianan cu e tabata 
sera cu un tempo di prueba 
di 3 aña. 

Because we believe that you deserve much more than only a cheap premium... 
At Royal & SunAlliance, you get excellent service, timely claims handling 
together with top quality products. Call us at 583-0668 or contact your broker. 

"Don't settle for less.” 

ROYAL & \/_ _ 

^ SUNALLIANCE 


Acusado Carrascal condena pa atraco fatal riba Bolivar 

CORTE diabierna ultimo a 
anuncia su decision den e caso 
penal contra e acusado Luis 
Carlos Carrascal Hernandez, 
e supuesto cabez den e atraco 
planea y ehecuta riba e homber 
Bolivar, y kende a fayece a con- 
secuencia di e heridanan di bala 
ricibi durante e atraco.Ya caba 
durante e tratamento di e caso 
e Magistrado a mustra riba e 
yen di preguntanan cu tin cu no 
por wordo contesta. El a basa su 
mes riba e hechonan cu a keda 
presenta p’e representante di 
Ministerio Publico. Y esaki ta cu 
Carrascal Hernandez tabata bon 
na altura cu Efraim y Schuins, 
lo a bai tira un atraco riba Boli- 
var, pero no tabata sa ki tempo. 

Huez ta haya cu na momento cu 
e cos a pasa, e tabata n’e lugar 
presente. A keda confirma cu 
e mes a tuma contacto. Huez 
a bisa cu e no a distancia y p’e 
keda como un intento, siendo e 
tabata sa kico e dosnan ei tabata 
di haci. Tambe Huez ta bisa cu el 
a sconde e 2500 florin y ta haya 
convincentemente proba cu el a 
haci su mes culpabel di a sconde 
e placa pa despues nan por bin 
buske.Tambe tin declaracion 
di testigonan, entre otro un di 
su amiganan, kende a bisa cu e 
acusado aki hunto cu Schuins 
a planea pa tira e atraco. Tin 
declaracion tambe di ruman di 
un tal Chico, kende a declara 
tambe cu Efraim y Carrascal a 
plania e atraco. Tambe un otro 
amigo a bisa cu Schuins a bisa 
cu e atraco a wordo plania pa 
dos Colombiano. Huez ta haya 
cu el a haci cu mes culpabel na 
complice den e atraco y a dune 
un castigo di 3 aña di prison, 
kitando e tempo cu e tabata sera 
caba. E placa a wordo duna na 
famia di Bolivar. 



HELP YOUR SCHOOL CLASS 
WIN WITH VITAMALT! 

Collect as many barcodes from Vitamalt Brick Packs as you possible can. Bring the 
barcodes to Heineken Aruba N.V v Franklinstraat 6, between the 17th and 21st of 
December 2007 specifying the names of your school and your class 1 . The class that 
collects the most barcodes wins a personal computer. Second prize is a trip to Palm 
Island for the whole dass and third prize 30 Vitamalt footballs. The winners will be 
contacted in the first week of school after the Christmas Holidays. 


Or... 


Collect Vitamalt brick pack 
barcodes individually, and 
you will be able to get a 
selection of nice Vitamalt 
articles. Choose your 
favorite article from this 
leaflet and start saving! 

Na apertura di oficina nobo di Representacion Hulandes na Aruba 
No tabatin ningun indicacion cu Aruba tin problema cu Hulanda 


DURANTE e acto di apetura oficial di oficina di Representacion 
Hulandes na Aruba, ora cu mira tur e fotonan aki, Bo ta puntra bo 
mes, si di berdad tin problema entre Aruba y Hulanda. 

Tabatin masha harimento, a brinda hunto, y den un forma sim- 
bolico a conecta un kabel, simbolisando e relacion estrecho entre 
Hulanda y Aruba, representa respectivamente pa sra. Ank Bijleveld 
y Nel Oduber. 

Di acuerdo cu informacion recibi, pa loke t’e discusion riba Plant 
N.V., tin un proposicion riba mesa, y Secretario di Estado Ank Bi- 
jleveld no a haya reaccion di Prome Minister Nel Oduber y como 
tal no por papia cu tin un acurdo. 

Pero un biaha mas, mira e ambiente cu tabatin diasabra, Bo ta kere 
cu tin problema entre Aruba y Hulanda? 

Spirit Airlines awor cu servicio non-stop for di Ft. 

Lauderdale pa Aruba 



SPIRIT Airlines ta anuncia 
buelonan semanal non-stop 
entre Aruba y Ft. Lauderdale, 
diasabra ultimo. 

Ademas di e servicio non-stop 
pa Ft. Lauderdale, Spirit ta 
ofrece servicio conectivo cu su 
destinacionnan domestico na 
Merca. Spirit ta bula tur ruta 
cu su avionnan tipo Airbus, 
e tipo di avion mas hoben di 
henter America. 

“Nos ta contento di ofrece 
nos clientenan un tarifa abou 
y un alternativa pa buelonan 
p’e parti sur di Florida y na 
otro destinacionnan mas leu 
cu Ft. Lauderdale,” Michael 
Pewther, Senior Director of 
Sales di Spirit Airlines a bisa. 
“E Arubianonan lo reconoce 
nos pa nos legendario tarifa- 
nan abou, avionnan nobo y 


new servioe 



limpi, servicio na tempo y un 
personal hopi amabel.” 

“Nos ta aplaudi Spirit Airlines 
pa trece Aruba mas serca di 
Ft. Lauderdale/’ asina Nicki 
Grossman di Fort Lauderdale 
su Convention and Visitors 
Bureau a bisa. “Nos ta yama 
bon-bini na nos bisiñanan ora 
cu nan bin haci compras na 
nan shopping center preferi. 
E servicio semanal aki ta haci 
biahamento mas barata y 
conveniente y esaki ta haci nos 
hopi contento.” 

“Nos ta en espera pa yama 
bon-bini na mas persona cu 
nunca antes for di Ft. Lau- 
derdale y nos ta contento di 
por yama bon bini na Spirit 
Airlines e luna aki cu e prome 
servicio non-stop for di Ft. 
Lauderdale pa Aruba,” Myrna 


i 



Jansen, Managing Director di 
the Aruba Tourism Authority 
a bisa. “E servicio nobo aki di 
Spirit Airlines lo yuda esnan 
cu ta bin cu vakantie descubri 
hopi parti bunita y atractivo di 
nos isla.” 

“Nos ta yama bon bini na 
Spirit Airlines aki na Aruba y 
nos ta hopi contento di tin e 
prome buelo non-stop entre 
Ft. Lauderdale y Aeropuerto 
Internacional Reina Beatrix/’ 
Peter Steinmetz, Managing 
Director di Aruba Airport 
Authority a bisa. 

“Spirit Airlines lo subi e de- 
manda pa Aruba dor di trece 
mas bishitante for di Florida y 
tambe dor di e otro buelonan 
di Merca cu ta conecta via Ft. 
Lauderdale.” 

Cruz Cora Aruba no participa na eventonan Carnavalesco 

durante e temporada di Carnaval 2008 



MIRANDO e hecho cu Cruz 
Cora Aruba, pa añanan largo 
ydesinteresadamente, aduna 
su cooperacion na eventonan 
di Carnaval, esaki tabata un 
decision masha dificil mes pa 
Cruz Cora Aruba tuma. 

Na april di e aña aki Cruz Cora 
Aruba a pidi Gobierno yudansa 
financiero pa Carnaval 2008, 
pa motibo cu e contribucion di 
SAC (2500 florin pa aña), ex 
Tivoli Club (500 florin pa aña) 
y di Gobierno mes (no sa duna 
contribucion) a resulta di ta 
completamente inalcansabel 
pa cubri tur e gastonan di e 
gran cantidad di asistencianan 
cu Cruz Cora Aruba ta brinda 
durante Carnaval. 

Pa caso esaki ta sali mas o me- 
nos 50 cen pa cada asistencia, 
mientras cu berdaderamente 
e gastonan ta mucho mas 
halto. 

Cruz Cora Aruba, un seccion 
di Cruz Cora Hulandes, struc- 
turalmente no ta haya sosten 
di su organisacion mama, tam- 
poco di Gobierno Hulandes ni 
di Gobierno di Aruba, y p’esei 
e ta completamente dependi- 


ente di donacion pa cubri su 
gastonan di servicio. 

Pero mientras tanto diasabra 
atardi, nos tabata testigo con 
Secretario di Estado, Ank 
Bijleveld a sorprende Greg 
Peterson di Cruz Cora cu un 
check di 10 mil florin. 

Anto tur esaki, mientras cu 
continuamente ta haci apela- 
cion riba Cruz Cora Aruba pa 
brinda yudansa. 

Tuma por ehempel e reciente 
caso di e miembronan di tripu- 
lacion di e barco Polynesia 
(loke ta 100% responsabili- 
dad di Gobierno) y e caso 
di e drogadictonan cu a bira 
victima di un candela den nan 
shelter na Playa (tambe 100% 
responsabilidad di Gobierno). 
Esakinan ta dos reciente caso 
di brindamento di yudansa cu 
a bin cai den publicidad, pero 
asina tambe tin un cantidad 
enorme di peticion pa yudansa 
cu no ta bin den publicidad. 

Cruz Cora Aruba tambe ta 
hay’e den un posicion irealis- 
tico cu ta worde atribui na dje 
den e plan nacional di calami- 


dad. Un rol cu no ta cuadra 
cu e capacidad berdadero di e 
organisacion, pa cua motibo 
balor di e plan pa Aruba ta ser 
treci fuertemente den duda. A 
recupera e plan. 

P.e., si un fluho di refugiado 
mester yega na drenta nos 
isla pa motibo di desaroyo di 
conflictonan interno den un 
of otro pais bisiña, anto auto- 
maticamente nan di parti di 
e plan di calamidad ta spera 
cu specificamente Cruz Cora 
Aruba lo mester compadece 
di e refugiadonan aki den shel- 
ternan cu lo worde asigna. 

E tipo di ideanan irealistico 
aki tambe ta existi pa otro 
scenarionan di calamidad. 
Ta bira tempo, notando e 
risiconan nacional, pa revisa 
e plan nacional di calamidad 
seriamente y riba (minimo) 
factibilidad, of control’e riba 
un perspectiva di risico eco- 
nomico, pa tambe pon’e, p.e., 
den un contexto turistico. 

Manera Mericanonan ta ex- 
presa: Despues di sufrimento 
humano, deber y obligacion 
(..’liabilities’..) ta bin na dis- 


cusion. 

Ta parce cu nos tur hunto a 
drenta den un soño di invierno 
ora ta trata di calamidad, y 
tempo a yega pa nos spierta 
nacionalmente. P’esei Cruz 
Cora Aruba ta laga e wek- 
ker sona: It’s wake-up time! 
Aruba cannot afford this any 
longer! 

Cruz Cora Aruba a dicidi pa 
usa su medionan financiero 
limita pa duna mas tanto 
yudansa posibel na un y tur 
den caso cu lo por sosode un 
calamidad na Aruba. P’esei, 
mirando e punto di bista of 
e falta di punto di bista di e 


partidonan anteriormente 
menciona, no ta responsabel 
mas pa usa e medionan finan- 
ciero limita aki pa subsidia 
eventonan lucrativo di Car- 
naval na Aruba. 

Cruz Cora Aruba ta tuma e 
libertad pa tambe gradici di 
curazon tur organisacion rel- 
evante, cu cua nan a traha du- 
rante eventonan di Carnaval, 
pa nan sosten den pasado. 
Cruz Cora Aruba ta desea 
forsa na particularmente mi- 
embronan di Cuerpo Policial 
y di Hospital durante e tempo- 
rada cortico y pisa di Carnaval 
2008. 


Droga ta pone cu ruman no ta razon 
mas y ta menasa tur hende 


POLIS di Noord ta bai diabierna pa 
12.15 di anochi na un cas na Rooi 
Santo, pa un problema entre dos ru- 
man homber, cu a termina den menasa 
cu arma di candela. 

N’e cas polis ta papia cu e ruman 
homber mas grandi, E.M.de C, naci na 
Aruba di 26 aña, kende ta bisa polis cu e 
tin problema serio cu su ruman homber 
E.A. De C., di 20 aña. 

E ta bisa polis cu su ruman homber 
a rabia despues cu un discusion cu 
nan tabatin, dor cu E M., de C, a bisa 
e ruman E.A. de C, cu e ta laga su yiu 
chikito tur ora na cas di un tanta. 

E discusion a bira un problema serio 


y ademas di esei. E.M. de C, tambe 
tabata bao di influencia di alcohol. Ora 
cu polis a yega n’e cas, nan ta topa cu 
E.A.de C, ta cana rond den cura y ta 
papia cosnan incomprensibel. 

E unico cos cu polis por a saca fo, ta 
cu el a bisa cu su ruman a menase cu 
un cuchui. E mama a purba di papia 
cune, pero cada biaha e tabata bira 
mas agresivo. 

Tanto e mama como e ruman homber 
grandi tabata para pafo di cura, como 
cu nan tabatin miedo. 

Polis a bai cerca dje, y a detene. Ora 
cu polis tabata canando pa pone den 


boei, e ruman grandi a bisa polis cu 
e tin arma di candela den cas. Polis a 
listra na su curpa y a haya un celular y 
un arma cu ta dal coriente. 

Mirando e declaracion di e ruman 
homber cu E A de C., tin arma di can- 
dela den cas y cu el pone na su cabes, 
polis a pidi e mama permit pa nan bai 
den cas pa busca. 

E mama a nenga nan di duna permit. 

Polis a yama Sub Fiscal pa pone na al- 
tura di loke a pasa. Despues di un rato 
polis a bolbe papia cu e mama, kende 
a bai cu e polis den cas y a duna nan 
un revolver Smith & Wesson special, 
caliber 38, arma cu 5 bala den dje. 


Polis a bolbe puntra e mama pa nan 
sigui busca y e mama a bai di acuerdo 
pa nan sigui busca. 

Den e cas polis a haya un saco di plastic 
cu 5 bala mas, den un blekinan a haya 
simiya di marihuana y tambe algun 
foyo di marihuana. Tambe e tabatin 
dos pistol di aire. Mirando cu e tabatin 
simiya di marihuana, polis a pensa riba 
plantacion y a bai tira bista den cura pa 
por si acaso e tin mata. 

Polis a haya un cantidad di 20 mata di 
marihuana planta. Tambe polis a haya 
un balansa. Tur e articulonan aki a keda 
confisca. Polis a hibe E A. de C. warda, 
unda el a keda sera. 

Ta como lo siguiente pa tur compra cash di Afl. 100 pariba 


"ACE & PETTIT" paints & sundries; batuband and spray paints; elec.& 
gasoline power tools; weed eaters & lawn mowers; Bista Bonita" alum. 
windows & doors ;"Alko" alum. doors;aluzinc corr. roofing panels; interior & 
exterior doors; rebars; Iron bars & hollow sections; suspended ceilings & 
panels;cold process & foundation coating cements;tile adhesive & ffllers. 



"Arvefa" paints; bath towels;comforters; bed sheets; 
curtain rods; rails & accessories; door mats; bath rugs; 


/j) Ponton & O'stad habri ariba diadomingo mainta! 

S) c 


aa uttcU cdc bmhci tx #/" 


i Call -Center: 528-4250 • 0'stad • Dakota • Ponton • San Nicolas 


Segun Dirk Dumfries 


Falta 9 dia p’e caso di 50 miyon di FDNS 


JUWLERO 

ARUBA REFINERY 

Valero Aruba Refinery is pleased to announce an open position for 

Associate Loss Control Specialist 

Summarv: 

M inimizes in transit losses that may result from errors or inconsistencies in measurement, sampling, or 

testing of incoming/outgoing refinery products, 

Required Qualifications: 

• High School Diploma required. 

• A minimum of one year experience in marine and/or terminal related experience. 

• Technical knowledge of transportation such as testing, inspection procedures, and marine 
operations related to transferring of oil required. 

• Field experience with knowledge of terminals and marine vessels preferred. 

• Experience in lab testing, petroleum inspecting, loss control or marine expeditor preferred. 

• Good computer and math skills required. 

• Excellent verbal and written communication skills, with strong interpersonal skills. 

• Must be a self motivator with the ability to multi task and with the ability to anticipate and meet 
deadlines required. 

• Ability to take directions from superiors, and be an aggressive contributorto departmental 
discussions regarding strategy and problem solving. 

• Ability to work long hours and be on call 24 hours, 7 days a week and on weekends and holidays if 
needed. Some travel required. 

Responsibilities: 

• Responsible for minimizing in transit losses that may resultfrom errors or inconsistencies in 
measurement, sampling, or testing of incoming / outgoing refinery products, 

• Identify excessive product losses; encouraging uniform marine petroleum cargo measurement and 
inspection practices. 

• Ensuring that API guidelines and the Company’s inspection procedures are followed with full 
documentation of events. 

• Developing and implementing systems which will alert management in a timely mannerto 
potentially serious inventory and loss problems, 

• Evaluating the performance of inspection companies and their inspectors, communicating with 
vessels officers and shore representatives to determine if additional gauging ortesting is required, 

• Ensuring that only proper equipment and measuring devises are used; making decisions whether 
movements need to be held up if shore tanks, shorelines, barges or tankers are not suitable to load or 
discharge. 

Candidates with greater qualifications may be considered for a higher-level position. 

Interested employees should submit their resume and letter of interest to the Human Resources department 

attention Karen Gordon by November 26,2007 or e-mail their resume and letter of interest to: 

Karen.Gordon@valero.com. 



FALTA 9 dia p’e caso di Fondo 
Desaroyo Nobo San Nicolas 
continua. Un investigacion 
grandi caminda a scucha mas di 
80 testigo porfin ta continua dia 
21-22 di november benidero. 
Tin cu informa cu Ministerio 
Publico na varios ocasion a 
mustra cu e caso aki ta uno 
organisa, hopi serio caminda 
dos Minister di Gabinete Eman 
II y III a malusa nan poder y 
sin aprobación di Parlamento a 
usa 50 miyon florin na proyec- 
tonan. 

Ta conoci cu den e 17 persona 
cu ta wordo sospecha tin 2 Min- 
istronan di AVP cu ta sopechoso 
den a caso aki. 

Ta conoci cu nan a laba man y 
a basha abao y laga tur culpa 
serca e otro 15 personanan, 
entre otro Parlamentario Ot- 
mar Oduber y nan votadornan, 
segun Dirk Dumfries. 

Kico t’e caso na momento cu 
Landsrecherche a manda yama 
ex-Premier Henny Eman y ex 
Minister di Finanza Tico Croes 
pa bin duna cuenta relaciona cu 


e caso penal di estafa, soborno, 
falsificacion di documento y vi- 
olacion di Lei di Comptabilidad 
1989 den e proyecto di Fondo 
di Desaroyo Nobo San Nicolas 
nan a tira tur culpa riba e otro- 
nan. Pero como gobernatenan 
apartentemente nan a viola e 
Lei di Comptabilidad dor di usa 
placa di pueblo sin aprobación 
di Parlamento. 

Hopi t’e preguntanan cu ta 
biba den pueblo cu merece un 
aclaracion mira cu husticia tin 
cu wordo aplica contra esnan 
cu a perhudica nos pais como 
gobernante, empleado publico 
y miembro di AVP. 

Mirando cu 17 miembro di AVP 
a keda interoga Dirk Dumfries 
ta kere aki ta trata di un caso 
grandi y historico den politica 
di Reino. E asina yama ‘bouw- 
fraude di Aruba’ organisa den 
seno di AVP cu a peca contra 
tur lei, lo duna varios contesta 
relaciona cu e caso di fraudo 
den Fondo Desaroyo Nobo San 
Nicolas. 

Pakistan su President Musharraf a priminti 
eleccionnan dia 9 di januari 



ISLAMABAD (AFP) - Presi- 
dent Pervez Musharraf ayera 
a priminti cu Pakistan lo tene 
eleccionnangeneral pa dia 9 di 
Januari pero a bisa cu e estado 
di emergencia cu el a impone 
un siman prome lo keda na 
vigor te cu e fecha ey di e elec- 
cionnan. 

El a bisa cu Parlamento lo 
wordo dissolve Diahuebs y 
un commission di eleccion lo 
prepara un fecha exacto pa 
e eleccion, y cu un gobierno 
interim pa maneha e pais den 
e periodo aki. 

Musharraf, kende a coi poder 
den un coup na 1999, a de- 
fende e estado di emergencia 
na interes di Pakistan y a bisa 
cu tumando e paso aki tabata 
e decision di mas duro den su 
bida. 

“Nos lo mester tin eleccion 
promne 9 di Januari,” el a bisa 
den su prome conferencia di 
prensa desde cu el a impone e 
estado di emergencia. 

“Mi ta lague den man di e com- 
mission di eleccion pa dicidi e 
fecha exacto.” 

Pakistani su lider di oposi- 
cion Benazir Bhutto a tuma e 
anuncio aki cu poco cautela, 
bisando cu esaki riba su mes 
no ta suficiente pa deshaci di 
e crisis cu tin na e pais aki cu 
arma nuclear. 

E anuncio aki ta hiba e proceso 
di eleccion bek na loke e tabata 
prome cu e estado di emergen- 
cia y ta cumpli di e manera 
aki cu e demanda di lidernan 
extranhero. 

Na mesun momento, e lider 
militar a indica cu e estado di 
emergencia lo keda te ora di 
eleccion “pa sigura un eleccion 
transparente y sumamente 
husto pa tur hende”. 
Musharraf, un aliado impor- 
tante di Merca den e lucha 
contra Al-Qaeda y Talibannan, 
a bin ta bou di un presion in- 
ternacional pa hala atras, ora 


cu el a sustende Constitucion 
y a core cu e hefe di husticia 
di Pakistan. 

Secretario di Estado Mericano 
Condoleezza Rice a elogia e 
decision aki pero a bisa cu e 
estado di emergencia tambe 
mester wordo kita “mas liher 
posibeol”. 

E1 a bisa ABC cu aunke Merca 
ta revisando e ayudo na Paki- 
stan, e lo no haci nada cu ta 
compromete e lucha contra 
terorismo. 

Musharraf a bisa cu e emer- 
gencia tabata necesario pa 
contra ataca e extremistanan 
Islamico cu nan violencia. 

“E tabata e decision di mas di- 
ficil den mi bida,” el a bisa. 
“Mi a haya mi mes entre un 
piedra y un superficie duro. 
Mi a para riba loke mi ta kere 
tabata na e mihor interes na- 
cional.” 


E1 a reitera su mes promesa 
pa renuncia como lider di 
ehercito y tuma huramento 
como Presidente pa un di dos 
termino, asina cu e Corte di 
mas halto, ratifica su Victoria 
di dia 6 di October. 

Bhutto, kende ta planeando un 
marcha grandi na Islamabad, 
a bisa cu e fecha pa eleccion ta 
un “paso positivo”. 

Pero ainda e ta cauteloso pa 
motibo cu e decreto pa estado 
di emergencia no a keda anula. 
Y tin varios otro asunto cu 
mester wordo resolve ainda. 


Mainla 

Nos e-mail: 

noticia@awemainta.com 

Tel: 583-1400 
Fax: 583-1444 

Enviado di Derecho 
Humano di Naciones 
Uni a yega Myanmar 

Un adelanto grandi 



YANGON (Reuters) - E 
Enviado di Naciones Uni 
Paulo Sergio Pinheiro a 
yega ayera na e pais bou di 
mando militar, Myanmar, 
y cual ta su prome bishita 
den 4 anja, pa investiga 
supuesto abuso durante e 
repression sangriente na 
September di protestanan 
pa democracia. 

Un oficial di Naciones Uni 
(UN pa su abreviacion na 
ingles) na Ginebra, ca- 
minda e base di e professor 
Brasilero ta, a bisa cu Pin- 
heiro a entrega un lista di 

prison- y centronan di detencion cu e kier bishita durante su biahe 
di cinco dia, aunke su itinerario exacto no ta conoci ainda. 
Siendo un critico fuerte y publicamente di e Hunta Militar, Pin- 
heiro, no a revela e detayenan di su itinerario na reporteronan, 
aunke un diplomatico a bisa cu e ta bayendo directamente pa 
Bago, mas o menos 30 miya nort di Yangon, caminda probable- 
mente e lo bishita un monasterio Budista cu a wordo ataca 
durante e repression. 

Un ayudante a bisa cu autoridadnan di Myanmar, kendenan a 
reacciona riba e condena internacional di nan suppression di e 
protestanan guia pa e monjenan, dunando Pinheiro sorprendent- 
emente un visa, a mustra “un compromiso di cooperacion”. 
Pinheiro lo mester raporta bek na e Conseho di Derechonan Hu- 
mano di UN den su siguiente session di 10-14 di December, pero 
probablemente lo duna un conferencia di prensa na Bangkok dia 
16 di November inmediatamente despues di su biahe. 

Media di Myanmar a bisa cu 10 persona a perde nan bida, ora 
cu soldatnan a wordo manda pa caba cu e protesta di mas grandi 
den 20 anja, aunke gobiernonan occidental ta bisa cu e total real 
ta casi sigur mucho mas halto. 

E bishita di Pinheiro ta bini dos dia despues di salida di e Enviado 
di Naciones Uni pa Myanmar, Ibrajim Gambari, kende su di dos 
bishita desde e repression a trece speranza cu e Hunta Militar lo 
ta dispuesto pa papia riba reforma politico cu e lider di oposicion 
deteni Aung San Suu Kyi. 

E ganador di Premio Nobel di Paz 1991 su partido politico a gana 
eleccion den forma abrumador na 1990 pero Ehercito a nengue 
e poder aki. E lider opositor a bisa di ta “optimista” durante un 
reunion cu e funcionarionan halto di su partido. 

Suu Kyi, bou aresto domiciliario pa 12 di e ultimo 18 anjanan, 
a bisa cu e generalnan tabata “serio y di berdad dispuesto pa 
traha pa un reconciliacion nacional” vocero di e partido Nyan 
Win a bisa. 

Airbus a gana un contracto di 20 
biyon $ di Emiratonan na Dubai 


DUBAI (AFP) - Airbus a gana 
su rival Mericano Boeing na 
e show aereo na Dubai ayera 
ganando un ordo di e Emira- 
tonan balora na 20 biyon 


dollar. 

Ehecutivonan di Airbus a bisa 
cu e ordo - pa 70 navenan A350 
XWB tamanjo medio (Extra 
Wide Body) y 11 nave super- 


jumbo A380 - y cual tabata esun 
di mas grandi den historia di e 
fabrica Europeo. 

Boeing, cu su B787 Dreamliner 
ta e competidor dim as grandi 


Stichting Fundacion Cas pa Comunidad Arubano, 

is een stichting die ten doel heeft in het belang van de volkshuisvesting en 
wijkvoorzieningen werkzaam te zijn in Aruba. 

Hoofdactiviteiten zijn hierbij: kredietverstrekking voor bouw en koop van 
eigen woning; verhuur van sociale huurwoningen en overige panden; 
projectontwikkeling, directievoering en toezicht van woningbouwprojecten; 
onderhoud en renovatie van woningen; bewonersbegeleiding en wijkbeheer. 

I n de stafafdeling I nterne Controle is er momenteel een vacature voor indiensttreding per 15 januari 2008 voor een: 

Assistent Interne Controle 

De Assistent Interne Controle valt direct onder de Interne Controle Functionaris en heefteen ondersteunende rol in 
de risicobeheersing van de organisatie en een onafhankelijke controle functie binnen de organisatie, die een 
toegevoegde waarde levert bij het verbeteren van de organisatieprocessen. 

De Assistent Interne Controle zal onder meer belast zijn met: 

• het uitvoeren van het jaarlijkse interne controle plan op administratieve organisatie- en financieel- 
administratief gebied; 

• hetuitvoeren van specifieke bijzondere controles op het geautomatiseerde informatiesysteem; 

• het schriftelijk rapporteren van de resultaten van de uitgevoerdecontroles, inclusief advies en 
aanbevelingen aan de Interne Controlefunctionaris; 

• het onderhouden van deAO/IC handboek door continuede procesbeschrijvingen en werkprocedures bij te 
werken; 

• het beoordelen van de financiéle- en overige management rapportages op kwaliteit en betrouwbaarheid en 
het doen van verbeteringsvoorstellen hierover aan de interne Controle functionaris; 

• het geven van gevraagd en ongevraagd advies met betrekking tot verbeteringsmogelijkheden in de 
administratieve organisatie en interne controle maatregelen ter beheersing van alle risicogebieden; 

Functie-eisen zijn o.a.: 

• M inimaal HBO-diploma op financieel- administratief gebied met minimaal 5 jaar werkervaring; 

• Beschikt over inzicht in Electronic Data Processing (EDP); 

• Beschiktover inzicht in financiéle applicaties, in het bijzonder EXACT; 

• Beschiktover controleen audit vaardigheden en technieken; 

• Beschikt over kennis en ervaring met procesbeschrijvingssoftware; 

• Beschikt over inzicht in bedrijfsprocessen; 

• Beschiktover uitstekende rapportage vaardigheden; 

• Beschikt over uitstekende analytisch vermogen; 

• Beschikt over goede communicatieve vaardigheden; 

Wij bieden: 

Het maandsalaris is afhankelijk van opgedane werkervaring en opleiding. De secundaire arbeidsvoorwaarden 
conform de rechtspositieregeling van de FCCA bestaan onder meer uit een dertiende maand, een pensioenregeling, 
aanvullendeziektekostenverzekering en 87 3 % vakantie-uitkering. 

Informatie: 

Voor meer informatie kunt U contact opnemen met mevr. Veronie Vingal 522-3222 toestel 295, vandeHR- 
afdeling. Geinteresseerden worden verzocht hun solIicitatie samen met hun curriculum vitae uiterlijk 26 november 
2007 te richten aan: Fundacion Cas pa Comunidad Arubano (FCCA) 

M evrouw M aria C. Laclé M BA 
Directeur Financiéleen AlgemeneZaken 
Sabana Blanco #66 
Aruba 



pa e A350, a gana un ordo 
modesto di 3.2 biyon dollar di 
Emiratonan pa 12 di su B777- 
300s, hacienda e total di ordo di 
avionnan nobo pa Emiratonan 
na 23 biyon dollar durante e 
show.E compania cu su base na 
Seattle a bisa den un declara- 
cion cu el a firma un acuerdo cu 
Qatar Airways pa 30 boeing 787 
y cinco avion di carga 777 den 
un acuerdo balora na mas cu 6.1 
biyon dollar, segun e prijs di nan 
lista.E ordo anteriormente a ser 
poni riba e bukinan di Boeing 
como “no identifica”. 
“Aerolinea Emirato a pone un 
confianza grandi den nos pro- 
gramanan di A350XWB y A380 
como tambe den nos compania 
y nos ta orguyoso/’ e CEO ZE- 
nders a duna di conoce. 

E Presidente y CEO di Emirato 
Sheikh Ahmed bin Saeed al- 
Maktoum, a bisa cu e aerolinea 
a dicidi pa ordena tres super- 
jumbo A380, y concretize un 
opcion anterior pa cumpra 8 
mas.Mescos cu e 70 ordo di e 
empresa pa e A350-nan, Mak- 
toum a bisa cu Emiratonan a 
tuma un opcion pa cumpra 50 
otro avion di generacion nobo 
cu mester bini ainda. 

“E A350 XWB y A380 (super- 
jumbo) lo hunga un rol impor- 
tante pa apoya e crecemento 
di e flota di Emirato y Dubai/’ 
Maktoum a duna di conoce. 

E balor total di e ordo nobo pa e 
70 A350 y 11A380 ta 20.2 biyon 
dollar, sefun e constructornan. 
E contract ta yega na un total 
di 58 e cantidad di navenan 
380 ordena dor di Emiratonan, 
cu ta haci e aerolinea di Medio 
Oriente e cliente di mas grandi 
mundialmente di superjumbo, 
cual nave a haci su prome vuelo 
commercial dor di Singapure 
Airlines luna pasa despues di a 
tuma dos anja pa desaroye. 
Pero e ordo mas significante ta- 
bata pa e A350-nan, programa 
pa wordo entrega na 2014. 

Politico a aserca agente pa sex 

VIERA - Un Republicano miembro di Parlamento di e estado 
di Florida diabierna a wordo haya culpable pa aserca un agente 
undercover pa prostitucion den un WC publico. 

Bob Allen a ofrece e homber binti dollar pa sex oral y pa esey e 
lo por pasa trinta dia tras di trail y un boet di 500 dollar. 

E abogado di Allen a keda mantene cu e miembro di Parlamento 
a kere cu e ta bai wordo atraca y pesey a sigui hunga e wega te 
ora cu e por logra huy. 


Mama y dos yiu a muri kima 
den nan cas na Francia 

UN muher di 26 aña y su dos yiunan, di tres aña y dos siman 
bieuw, a muri ayera ora cu nan cas, situa den e localidad di 
Rosiéres-aux-salines, na nort-oost di Francia, a kima. 


Ex miembro di OLP aresta na Manila 


MANILLA - Un ex miembro 
di Organizacion pa Liberacion 
di Palestino a wordo aresta na 
sur di Filipinas. Youssof Umar 
Animour a wordo deteni dia 1 
di November den e pueblo di 
Sibahu na Tawi-Tawi pasobra 
e tabata kedando illegal den 
e pais, asina servicio di inmi- 
gracion a informa diasabra 


ultimno. 

Segun Servicio di Seguridad, 
e detenido lo tin conexcion 
cu militantenan musulman 
local cu ta lucha pa e inde- 
pendencia. 

Na 2000 Umar Animour a 
wordo mira na un campamen- 
to Filipino cu e rebeldenan 
Frento Moro Islamita pa Lib- 


eracion. 

E militantenan na sur di e pais 
lo ta mantene contacto cu e 
rednan terorista di al Qaeda 
na Jemaah Islamiya (JI), ser- 
gun Servicio di Seguridad. 
Umar Animour den anjanan 
ochenta tabata specialista 
di comunicacion di OLP na 
Lebanon. 


Avion a coi candela despues di aterizahe 
di emergencia na Furkia 


Parfs - Alarma a wordo bati pa e candela pa 7.00 ora local (6.00 
GMT) na un cas di dos piso, segun Bomberonan. 

E tres victimanan mortal, kendenan a sconde den e baño pa huy 
di e vlamnan, lo a a muri gestik. 

E tata di e famia a logra scapa bulando di un bentana di e piso 
ariba di e cas y a trata di saca su muher y dos yiunan, pero el a 
haya tur e salidanan sera y blokea. 

Trinta Bombero a ser usa pa paga e candela cu, segun e prome 
indicacionnan, lo a cuminsa den e chiminea cu a keda instala 
recientemente. 


ISTAMBUL - Un avión cu 
tabata bayendo Varsovia a coi 
candela despues di realize un 
aterizahe di emergencia na 
aeropuerto internacionalo di 
Istambul, asina medionan lo- 
cal a informa. 

E candela a wordo paga y niun 
hende den e nave aereo egip- 


cion a perde nan bida, segun e 
agencia di noticia Dogan. 

E avion mester a haci un ater- 
izahe di emergencia pa un 
problema tecnico, pero su 
tren di aterizahe no a funciona 
bon, segun Dogan. 

E aeronave a baha riba su bari- 


ga, causando un candela ora 
cu e tabata transportante 126 
pasahero y shete tripulante, 
segun informe di e agencia. 

E candela a wordo paga liher. 
No a menciona si tabatin 
herido ni di cual aerolinea e 
avion aki tabata. 


Paul McCartney lo sali solamente 
cu muhernan miyonario 

LONDRES - E Beatle Paul 
McCartney a tuma e deci- 
sion di sali unicamenteo 
cu muhernan cu placa di 
awor en adelante, segun a 
keda publica den e corant 
sensacionalista “Sunday 
Mirror”. 

E cantante di Liverpool, di 
65 aña, a caba di bolbe di 
un biahe di varios dia pa 
Merca, unda a saca potret 
di dje den forma cariñoso 
kende lo por ta su pareha 
nobo, e miyonario Nancy 
Shevell di 49 aña. 

Segun e corant aki, McCartney, kende awor ta den tramite pa 
finalize su divorcio complica di e ex modelo Heather Mills, 
ta entusiasmo cu e “personalidad trankil” y e “independencia 
económico” di esun cu parce di ta su compañante nobo. 
Además, e carácter di Nancy ta parce di hopi diferente na e tem- 
peramento “tempestuoso” di Mills. 

“E hecho cu Nancy tin exito riba su mes ta hacie sinti mas relha 
ora cu e ta cune/ 7 asina un persona serca di e musico a bisa e 
tabloide. 

E jmesunfuente aki a sigura cu e Beatle ta dicidido pa sali sola- 
mente cu muhernan “cu tin placa di nan mes” y a tuma e determi- 
nacion di “no sali cu muhernan cu no ta custumbra cu placa”. 

E corant a bisa cu e tempo cu McCartney a pasa cu Shevell a pone 
realize cu e Mericano tin e “cualidadnan similar” na esunnan di 
su prome casa, Linda, kende a fayece di cancer. 



15 truck a accidenta na California 
lagando dos morto y dies herido 


LOS ANGELES - Cinco truck 
a keda den un tunnel despues 
di un accidente cu a envolvi 
15 vehiculo pisa, y lagando 10 
persona herida y dos morto, 
segun auoridadnan. 

David Porter, di Patruya di Au- 
topista di California, a señala 
na e canal Mericano CNN cu 
te e momento ey e forsanan di 
emergencia no a logra drenta 
e tunnel ya cu e momento ey 
ainda ta existi e peliger pa 
explosion debi na presencia 
di gasoline. 

Autoridadnan local ta kere 
cu lo mester tin tambe perso- 
nanan desapareci y e autopista 
en cuestion a wordo sera debi 
na e incidente. 

E tunel ta situa serca di e cru- 
zada di e autopista di Valle de 
Antelope. 

E imagennan di television a 
mustra durante varios ora e 
vlamnan grandi y huma pisa 
saliendo for di ambos banda 
di e tunnel, via cual solamente 
trucknan por a pasa. 

E autopista cu ta pasa riba 


e tunnel, riba cual autonan 
priva solamente por pasa, 
tambe a keda sera, cual a 
causa congestionnan pisa den 
e camindanan eybanda. 
Despues di e accidente, un 
total di 20 persona a bandona 
e interior di e tunnel riba nan 
mes, incluso e diesnan herida, 
asina Jason Hurd, Inspec- 
tor di Bomberonan di Con- 
dado di Los Angeles a duna 
di conoce. 

1300 ton di fuel a plama 
den Kerch Strait ora tanker 
a kibra den dos 

Mal tempo a causa esaki 

MOSCU - Un tanker Ruso 
a kibra den dos durante un 
tormenta ayera, plamando 
mas cu 1300 ton di fuel oil 
den Kerch Strait entre Laman 
Preto y Laman di Azov, asina 
autoridadnan concerni a duna 
di conoce na prensa interna- 
cional. 

Un otro barco cargando mas 
cu 2000 ton di sulfer mas 
despues a sink na un waf den 
vecindario y su 9 tripulante a 
keda naufraga riba un boto di 
rubber cu un tempo cu biento- 
nan masha fuerte mes. 

E awanan di Kerch Strait ta 
keda entre Rusia y Ucrainia. 

E parti dilanti y atras di e tank- 
er di petroleo, cu ta pertenece 
na un e compania petrolero 
Ruso Volganeft, a kibra du- 
rante e tormenta y “mas o 
menos 1300 ton di fuel oil a 
plama”, un vocero di Minis- 
terio di Transporte a duna di 
conoce. 

Agencianan di Noticia Ruso 
mas tempran a raporta cu 
tabata trata di 2 mil ton di 
petroleo cu a plama. 
Intentonan di rescate ta wordo 
strobe pa e mal tempo, pero 
e bida di e 13 tripulantenan 
naufragia den e parti patras 
di e tankero no ta den pe- 


liger, asina e vocero a duna di 
conoce. 

E tankero petrolero tabata riba 
anker ora cu el a kibra, segun 
oficialnan. Tres tugboat, dos 
Ruso y uno di Ucrania, tabata 
tratando pa pega un cabel na e 
parti dilanti di e barco pa evita 
cu e ta sigui drief bai. 

Un avion di Ucrania y un heli- 
copter Ruso, tambe ta prepa- 
rando pa bula riba e area asina 
cu tempo ta permiti esaki, e 
vocero a duna di conoce. 
Television Ruso a informa cu e 
oil spill di e tankero, cargando 
mas cu 4 mil ton di fuel oil, ta 


sigui y cu e accidente a sosode 
den awanan territorial di 
Ucrania. 

Agencia maritime di trans- 
porte di Rusia a habri un 
centro di crisis pa coordina e 
esfuersonan di rescte y fiscal- 
nan ta investigando e possible 
cargonan criminal riba polu- 
cion y violacion di reglanan 
di seguridad, agencianan di 
noticia Ruso a raporta. 

E tankero tabata transportan- 
do petroleo for di e ciudad sur 
di Russia Samara riba e rieu 
Volga pa un waf na Ucrania, 



Polis a tira razzia na oficina 
di Prome Minister Olmert 



JERUSALEM - Police a tira razzia na mas cu 20 edificio di Gobi- 
erno y oficinanan priva ayera, en busca di evidencianan den un 
srie di investigacion criminal di Prome Minister Ehud Olmert. 

E investigacion - tur relaciona cu accionnan cu a sosode prome 
cu Olmert a bira Prome Minister - a menaza di debilita e lider 
Israeli ora cu e momentum den e esfuersonan pa paz ta crece cu 
e Palestinonan. 

Entre e lugarnan cu a wordo invadi tabata esun di Ministerio di 
Industria y Comercio, Servicio Postal y City Hall di Jerusalem, 
asina vocero di Polis Mickey Rosenfeld a duna di conoce. 
“Investigadornan policial ta buscando den algun oficina priva 
y di gobierno en conexion cu tres investigacion cu tin andando 
relaciona cu Olmert, asina Rosenfeld a duna di conoce. 

E1 a bisa cu autoridadnan ta pensa cu nan lo confisca documento- 
y otro materialnan, pero no a duna mas detaye. 
Funcionarionan na oficina di Olmert, a nenga pa duna comen- 
tario. Den pasado, e Prome Minister repetidamente a nenga 
di a haci algo malo y a cataloga e investigacionnan como un 
persecucion di bruho. 

Den un caso, Olmert ta ser sospecha di a cumpra cas luhoso na 
Jerusalem cu un descuento substancial for di un desaroyador a 
cambio di regla permisonan di construccion pa un constructor. 
Olmert ta ex gobernador di Jerusalem. 

Den un di dos caso, Polis ta averiguando sospecho cu Olmert a 
actua indebidamente ora cu e tabata Minister di Comercio na 
inicio di e decada aki. Autoridadnan ta sospecha cu Olmert a 
haci pa un amigo di dje haya un contribucion di Gobierno y a 
regla pa nombracionnan politico in-apropia. 

Tambe Olmert ta ser sospecha di a purba regla - sin exito - e venta 
di e di dos banco mas grandi di Israel na fabor di dos conoci di 
dje, tempo cu e tabata Minister di Finanza na 2005. 

Olmert a bin ta wordo persigui pa sospechonan di corupcion den 
su carera politico di tres decada, pero nunca a wordo condena 
pa haci algo malo. 

Olmert ta preparando pa e conferencia di paz cu Merca como 
anfitrion y cual lo tuma lugar e luna aki na Annapolis. 

Un acusacion criminal den cualkier di e tres investigacionnan 
andando lo ta un golpi formal pa e esfuersonan di paz. Aunke 
Olmert lo no wordo forza pa baha, e lo wordo debilita y lo haya 
presion publico pisa pa e baha. 














16 I Publicidad 



»vv, l( Moba.jnv] «• Cartn® -- ™ 

JW ShañngSp’mX ^Upa 


MobtHiiofl the Caring .mo 

A SharingSpirit nAruba 

.lUw . **'(*<.«/ 


CaHng 

» oAruba 


Shartng 


Mobiiiiiog tho Caring .od 
Sharing Spirit m Aruba 

~- ^)'uÁ</ mnina ■ 


Sharing Spirlt Aruba 


°*>in*ing tt,, Caring ;ind > 
rin 9 s Pirit m Aruba 1 

-Sbw.opl 


Mobiuxmo iho Cartng •» 


Aruba 


Sharing Spirit 


«Sr SS.-- ’ 


, h) . caring 

Sharing Spirit Aruba 3^' 


\ s r 


Caring 




Aruba 




Sharing 




Aruba Way Foundat 


Catwtt 




Aru>o» 


Shañng Sp'ttx 






t „U.- 




—.. o , r ,„ 0 „, o 

Sharlng Spl,„ .„ Arub 


Fundacion Anti Droga Aruba: AFI.25,000.00 • Stichting voor Slechthorenden Aruba 
"FEPO": AFI.50,000.00 • Fundacion pa Hende Muher den Dificultad: AFI. 25,000.00 
Stichting Centro di Bario Brazil: AFI. 75,000.00 • Asociacion "Sonrisa": AFI.25,000.00 
Y.M.C.A. of Aruba: AFI.100,000.00 • Fundacion Autismo Aruba: AFI.25,000.00 
Koningin Wilhelmina Fonds: AFI.175,000.00 • Stichting Centro di Bario Playa Pabou: 

Aruba den Weganan Escolar 
Centroamericano y di Caribe 




UN seleccion escolar di Aruba 
ta participa n’e prome weganan 
pa hobennan di Centroamerica 
y Caribe cu ta tumando lugar na 
Puerto Rico. Diahuebs dia 8 ta- 
batin e apertura impresionante 
di e weganan aki nada e pais 
sede no a entrega riba recurso 
humano ni financiero pa haci 
un bon prome impresion. 
Aruba ta un di e 14 pasinan cu 
ta participa n’e weganan aki na 
unda nos isla ta competi den 3 
deporte cu solamente 14 atleta. 
Den tennis single e 4 hobenan 
di Aruba a lucha dignamente 
contra nan respectivo oponente 
cu e siguiente resultado. 

Sandy Ninaber a gana su prome 
wega contra Nancy Murillo di 
Nicaragua cu score di 4-0 y 4-2. 
Pa motibo di cantidad di wega 
cu e hobennan mester hunga 
riba un dia nan ta bai te 4 set. 
Sandy a bin topa cu Stephanie 
Weedon di Guatemala caminda 
e ultimo atleta aki a logra un 
victoria di4-l y 4-1. 

E otro hungador femenino di 
Aruba, Stephanie Marchena, 
un hoben di 13 aña kende na 
ultimo ora a bin forma parti di 
e seleccion, a cai venci contra di 
Maria Pacheco di Puerto Rico 
cuscoredi4-2y5-3. Stephanie 
Weedon despues a perde contra 
un hoben Venezolano y asina 
e final di tennis femenino lo 


ta un wega entre Venezuela y 
Guatemala. 

Den categoria mucha homber 
Jean Marc Arends a ranca sali 
cu un victoria contuntende riba 
Roberto Reinbold di Haiti cu 
score di 4-0 y 4-1. Sinembargo 
den e wega aki Jean Marc a 
lesiona su rudia ora di efectua 
un smash. E lesion aki a pone 
cu Jean Marc mester a ricibi 
terapia despues di wega p’asina 
mira si e por a continua den e 
competencia. 

E lesion aki tabata un repiticion 
di un lesion cu Jean Marc a haya 
durante un les di educacion 
fisico na scol y e dokter di e 
torneo a conseha Jean Marc pa 
sali for di e competencia. E dok- 
ter informa Jean Marc cu na su 
pais un hoben talentoso den un 
deporte ta haya dispensacion di 
educacion fisico den scol avansa 
p’asina e por dedica su tempo 


na su deporte sin riesgo di un 
lesion durante les di gym. 
Hunto cu su coach Jean Marc a 
dicidi pa kede den e lucha y el 
a enfrenta Juan Carlos Acuña 
di Mexico den su di dos wega 
caminda e Mexicano a gana cu 
score di 4-0 y 4-1. 

E otro hoben masculino di 
Aruba den e torneo aki ta Ar- 
thur dos Santos kende a perde 
contra Garardo Armendariz di 
Mexico 4-0 y 4-1. E wega final 
di e poule cu e hobennan di 
Aruba tabata aden lo bai entre 
Christopher Diaz di Guatemala 
y Jorge Varon di Venezuela. 
Dialuna e hobennan di Aruba ta 
sigui den e Copa para Naciones 
p’asina trata di logra un mihor 
prestacion pa Aruba. 

NATACION 

Aruba a clasifica pa final di 
estilo liber 200m. E seleccion 
di landamento di Aruba a logra 


clasifica p’e buelta final di lan- 
damento 200 meter tanto den 
mucha muher como den mucha 
homber. E rumannan Ashley y 
Derek Groters a logra clasifica 
den e ultimo 8 landadornan 
p’e final di 200 meter liber di 
landamento. 

Ashley a marca un tempo di 
2:15:10 riba 200 meter den e 
eliminatorio y asina a clasifica 
como number 8. Den e buelta 
final Ashley a haci su maximo 
esfuerso, pero e no por a man- 
tene su forma anterior y a 
termina e careda cu un tempo 
di 2:16:44. 

Su ruman homber Derek tambe 
a clasifica p’e buelta final, pero 
como number 4 den su catego- 
ria. Den e heath final Derek a 
duna tur cu e tabata por y te 
cu 150 meter e hoben Arubano 
tabata na di 2 puesto. Den e ul- 
timo 25 meter di e competencia 


aki Derek mester a mira con 2 
otro landador a tuma bentaha 
riba dje p’asina nos atleta local 
termina na di 4 lugar, meho- 
rando su tempo personal cu 
2:00:27. 

Riba di dos dia di competencia 
ta solamente Ashley Groters a 
logra clasifica pa un buelta fi- 
nal. E hoben Arubano a logra un 
tempo di 1:00:99 riba 100 me- 
ter liber pa sali na di 5 lugar. 

E otro atletanan su dilanti tabata 
Alexia Benitez di El Salvador cu 
58:89; Amayeli Cruz di Mexico 
cu 1:00:29 y Juanita Barreto di 
Colombia cu 1:00:44. Asina por 
mira cu e heath aki tabata uno 
hopi serca cu 4 atleta landando 
den 1:00 minuut mas centena- 
res di seconde. Mañan lo sigui 
mas resultado di landamento. 
Por mira resultado di e weganan 
aki riba www.juegosescolares 
centroamericanos.gobierno.pr 

Scolnan di Taekwondo a introduci un 
sistema nobo di scoring ultra moderno 



DIASABRA prome cu e “Tor- 
neo di Colornan” organisa pa 
Tiger Taekwondo tur esnan pre- 
sente a wordo introduci cu un 
sistema nobo di scoring aki na 
Aruba cu pantaya gigantesco pa 
mira e desaroyo di e scorenan di 
peleanan y resultado. 

E sistema nobo a wordo maneha 
pa un equipo di experto di e.o 
Ingeniero de Mei kende ta 


experto di computer, Alberto 
Klaber cu e experencia interna- 
cional acomula na Europa cu n’e 
inicio di “boom” di Taekwondo 
tabata experto den organisa 
y prepara tur pelea, asisti p’e 
actual Secretario di Aruba Tae- 
kwondo Bond, Norman Kuiperi, 
hunto cu sra. Lila Wong, kende 
porcierto durante di algun 
aña atras tabata e dama cu a 


maneha e mesa di resultadonan 
pa centenares di campeonato y 
Willy Willems kende a guia e 
desaroyo di peleanan pa a bai 
hopi rapido. 

Mester remarca cu tur loke a 
usa den e “Torneo di Colornan” 
ta equiponan sofestica per- 
sonal di e scolnan Oranjestad 
Taekwondo di Master Marilu 
De Veer (kende porcierto si- 


man pasa a resulta e mihor 
refree internacional n’e “Open 
di Mexico”) y tambe equipo 
moderno di Brazil Taekwondo 
y Tiger Taekwondo, kendenan 
a forma un “Union National” pa 
yuda engrandece y re-enforsa 
taekwondo di Aruba e.o Aruba 
Taekwondo Bond. 

Durante di e torneo un total mas 
di 48 pool riba un solo cancha 


a termina den un lapso di 4 ora 
y mei danki n’e sistema ultra 
moderno di scoring cu a wordo 
usa pa prome biaha na Aruba cu 
a haci cu e pelenan a desaroya 
hopi liher. Pues di awor pa di- 
lantti di forma aki y mucho mas 
e scolnan di Taekwondo den 
un formato nacional lo sigui 
contribui n’e desaroyo positivo 
di Taekwondo na Aruba. 


Hugo Themen como referee den 1 er Juegos 
Centroamericanos y del Caribe na Salinas, Puerto Rico 



FOR di Departamento de Rec- 
reacion y Deportes di Puerto 
Rico, Aruba Amateur Weight- 
lifting Association a ricibi un 
invitacion pa Hugo Themen 
participa como referee inter- 
nacional den Primeros Juegos 
Escolares Centroamericanos y 
del Caribe cu ta tuma lugar na 
Salinas, Puerto Rico for di 8-14 
november 2007. 


E edad di atletanan cu ta partici- 
pando n’e evento aki ta entre 12 
pa 17 aña. Den e weganan aki 
ta participando 14 pais den 19 
diferente ramo di deporte. 

Hugo Themen a topa cu delega- 
cion di Aruba cu ta participando 
cu e deportenan di teakwondo, 
tenis y natacion. Tambe nan 
a haya bishita di Minister di 


Deporte di Aruba Ramon Lee, 
kende a bin apoya nos atle- 
tanan. Mexico lo ta sede p’e 
Weganan na 2009 

Aruba Amateur Weightlifting 
Association ta manda palabra 
di pabien na sr. Hugo Themen 
como referee internacional den 
e Primeros Juegos Escolares 
Centroamericano y del Caribe. 

Brazil Taekwondo campeon den “Torneo di 
Colornan” organisa pa Tiger Taekwondo 




DIASABRA a tuma lugar den 
Centro Deportivo Betico Croes 
un campeonato no usual di Tae- 
kwondo na Aruba. Un campe- 
onato unico den su forma debi 
cu aki tur e scolnan cu a par- 
ticipa a haya un diferente color 
di t-shirt pa bisti na momento di 
defile. Un apertura sumamente 
bunita y colorido. Campeona- 
tonan asina sa wordo organisa 
na pais y barionan humilde 
p.e. na Santo Domingo unda 
cu sponsornan ta contribui pa 
muchanan cu no tin uniform 
por participa tog den campe- 
onatonan representando nan 
region. 

Tiger Taekwondo bao guia di 
Teo Rodrigues a organisa un 
torneo similar pa mustra cu 
aki na Aruba tambe lo por tin 
hopi atleta cu gran talento p’e 
deporte pa representa nan pais 


pero cu “ainda” no tin dobok 
(uniform).Den e campeonato 
aki a participa e seleccion di 
sr. Cedrick Taekwondo Center 
di Corsow y tambe e mihornan 
di Master sra.Maria-Nelly di 
Venezuela hunto cu e scolnan 
diAruba, San Nicolas Taekwon- 
do Center, Brazil Taekwondo 
Dojang, Estrella Taekwondo 
Center, Oranjestad Taekwondo, 
Academy Institute y Tiger Tae- 
kwondo Center. 

Un total di 48 pool a wordo tra- 
ha un dia adelanta y poni riba 
programa cu a cuminsa 11 or 
di mainta debi na introduccion 
di un sistema ultra moderno 
di scoring cu a wordo usa pa 
prome biaha aki na Aruba danki 
na Oranjestad Taekwondo di 
Master sra.Marilu De Veer y 
tambe un sistema di computer 
moderno di sr. de Mei y Alberto 


Klaber a haci cu ya pa 5 or di 
atardi incluyendo un pausa di 
un ora a termina tur pool cu a 
tuma lugar riba un solo cancha. 
Pues e pelenan a desaroya hopi 
liher. Na final di dia den un 
bataya di scolnan cu puntua- 


cion pareu e scol di Brazil Tae- 
kwondo a resulta e “Best Team” 
ganado asina un trofeo grandi 
pa hiba su bario Brazil sigui pa 
San Nicolas Taekwondo y tercer 
lugar e team di Corsow. 

Best fighters a wordo escogi pa 


comision sr. Rudy Wong ken- 
denan a resulta den persona 
di Best fighters infantil Dustin 
Perez (SN) y Filette Halley 
(Tiger). Nigel Ras (O’stad) y 
Jessica Melendez (VEN) den 
esnan mas grandi. 


Gran final di Baseball AA ta start awe dialuna 


AWE dialuna na veld di Dura- 
cell na Barcadera lo cuminza e 
gran final di nos baseball AA 
di aña 2007 entre e equipo di 
Santa Cruz esta ZEVI St Cruz y 
e equipo di Brazil Valero. 

Porcierto e final aki t’e mesun 
final di e pre-campeonato Copa 
Rotativo Gobernador sr. Freddis 
Refunjol na unda e equipo di 
Valero a sa di titula campeon. 


Durante e campeonato regular e 
equipo di Brazil a sa di demostra 
cu nan ta un equipo hopi stabil, 
bao di maneho di Johannnes 
'Poy' Flanegin y tras di un gran 
staf di pitcheo encabeza pa Al- 
fred van der Linden, Jeannuar 
Goeloe y Ashlin Boekhoudt. 

Tambe e ofensiva di Valero ta di 
respeta ya cu nan tin dos pelot- 
ero e aña aki cu a esablece dos 


record den nos baseball AA. 
Uno ta Garrick Oduber, kende a 
conecta 12 homerun den e tem- 
porada aki y e otro ta Kelvin Syl- 
vania cu a conecta 4 homerun 
den un solo partido, porcierto 
tabata contra ZEVI. 

Di otro banda e equipo di ZEVI'S 
St Cruz a tambalea full e campe- 
onato regular logrando clasifi- 
cacion den e ultimo wega. Pero 


den playoff a mustra un equipo 
cu ta castiga si bo balota nan. 
Cu maneho di Mirto Croes y 
cu hobennan manera Zerzinho 
Croes, Derward Ruiz, Javier 
Croes y Gynnuar Lopez hunto 
cu nan pitcher estelar Gerwin 
Thiel y Ofensivan encabeza 
pa Sando Geerman y Eduard 
'Gordo' Cannister e equipo aki 
no tin nada pa perde y por ta e 
gran sorpresa e aña aki. 


Asina ta cu ABBA ta invita tur 
fanatico di baseball pa bin pre- 
cencia e play-off final aki cu lo 
ta best out of 7 y lo start awe 
dialuna na veld di Duracell. 
E di dos partido lo ta mañan 
diamars. Diarazon lo tin di di 
descanso. Diahuebsydiabierna 
e play-off lo sigui. 

Mester menciona cu Radio 1270 
lo transmiti tur e partidonan 
aki. 

Bautiso di uniformnan nobo di RCA Mini Baby y Baby 



Dakota su muchanan ta sigui gana 


DIABIERNE atardi tabatin 
wega di futbol riba veld di 
Dakota. E wega tabata entre 
Dakota y Juventud Tanki Leen- 
dert den categoria Lifida-B (12- 
13 aña). Aki Dakota ta gana e 
wega cu score di 3-0. E golnan 
di Dakota a wordo anota pa Juel 
Balentien (3). 

Diasabra e weganan a conti- 
nua. E biaha aki a toca turno di 
categoria menor (14-15 aña). E 
wega aki tabata entre Dakota y 
Britannia. Dakota ta domina e 
wega aki por completo y ta gana 
e wega cu e score halto di 7-0. 
E golnan di Dakota a wordo 


anota pa Pieter Susebeek(2), 
Rymer Cellaire(2), Bryan 
Dubero(l), Jeandre James(l), 
Joshua Gross(l). 

Dakota menor no a permiti 
Britannia ni un oportunidad 
pa forma un atake. Dakota 
a tene Britannia full e wega 
largo den nan mitar di tereno. 
Asina tambe Dakota menor ta 
mantene su invicto y alabes cu 
ningun gol en contra. Alaves 
nos kier a gradici e referee di e 
wega aki esta: Franklyn Sneek 
pa un tremendo arbitrahe. 

Comision Dakota Lifida kier 
a felicita tur hungador y nan 


entrenador p’e logro den fin di 
siman. Alabes Dakota Lifida ta 
haci uso di e oportunidad aki 
pa participa cu Campeonato 
di Junioren 2007-2008 ta start 
sali dialuna 12 di november cu 
un tremendo wega di Dakota 
vs.Britannia den categoria Ju- 
nioren. 

E wega aki ta tuma lugar na veld 
di Dakota pa 6 or di atardi. 

Comision Dakota Lifida ta invita 
e pueblo di Dakota y pueblo 
di Aruba en general pa bin 
presencia e wega aki cual sigur 
sigur ta priminti di ta un wega 
interesante. 


DIABIERNA atardi yen di ambiente a tuma lugar e bautismo di 
uniform di 3 equipo di S.V RCA - Lifida. 

Fatum a sponser e equiponan di Mini Baby y Baby. E uniform di 
Mini Baby a ser bautisa p’e hobencita Kimberly Matos. 

P’e equipo di Baby, e hobencita di G'leen Schwengle tabatin e honor 
aki. P’e equipo di Lifida A cu ainda ta sin sponser, e hobencita 
Genesis Tromp a para madrina. 

RCA-Lifida kier a gradici Fatum p’e sponsership di su dos equi- 
ponan di mas chiquito den nan organisacion. Y ta spera di pronto 
e team di RCA - Lifida A haya un sponser tambe. Riba e fotonan 
por mira e 3 equiponan den na uniform nobo nobo, cla p’e campe- 
onato 2007 - 2008. 





Nov 12-13, 2007 

Rey di Spaña a bisa Chavez pa sera si boca 

Durante sesion di Cumbre Iberoamericana 



u DICON bo no ta sera bo 
boca?”, esey ta loke Rey di 
Spaña Juan Carlos a bisa 
President di Venezuela, Hugo 
Chavez despues cu e ultimo 
aki a lanza atakenan contra 
Jose Maria Aznar, ex hefe di 
Gobierno. 

Contesta di Cahvez tabata “bo 
lo por ta rey, pero bo no por 
hacimi sera mi boca”. 

E cumbre iberoamericana di 
hefenan di Estado cu a reuni 
na Santiago, Chile, pa facilita 
e cohesion social di e pueblo- 
nan di e paisnan miembro, 
a caba diasabra na un forma 
hopi agita, ora, despues di un 
serie di criticanan y atakenan 


contra empresanan di Spaña 
y contra e ex hefe di Gobierno 
spaño Jose Maria Aznar, rey 
Juan Carlos a bandona e se- 
sion definitiva den un forma 
subito. 

E momento di mayor tension 
tabata ora e hefe di Gobierno 
spaño Jose Luis Rodriguez 
Zapatero a sali na defensa di 
Aznar, un di su principal ri- 
valnan poitico na Spaña, como 
respuesta na criticanan fuerte 
lanza pa President venezolano 
Hugo Chavez. 

“Bo por ta den e antipodanan 
di un posicion ideologico y 
no ta ami esun cu ta serca di 
e ideanan di Aznar, pero el a 


wordo elegi pa e spañonan y 
mi ta exigibo respet”, Zapatero 
a contesta. Pero como Chavez 
a interumpi’e sucesivamente, 
e rey hopi rabia, a interveni y 
a pone su dede den direccion 
di Chavez y a bise pa sera su 
boca. “Dicon bo no ta sera bo 
boca?”. 

Diasabra den un conferencia 
di prensa, Zapatero a bisa 
Chavez cu e respet ta un nor- 
ma di conducta den diploma- 
cia, y e incidente a parse de 
keda eynan. Pero den e ciere, 
Chavez, cu no tabatin uso di 
palabra, a dicidi di gasta 30 
minuut den atakenan den 
varios direccion y a bolbe re- 


afirma su definicion di facista 
pa Aznar, di kende el a bisa, 
tabata di acuerdo cu e golpi di 
Estado contra dje na Caracas 
na 2002. 

Chavez a bisa cu Aznar ta un 


fascista y cu e fascistanan ta 
serpientenan. “Un serpiente 
ta mas humano cu un fascista 
of un racista; un tiger ta mas 
humano cu un fascista of un 
racista”, el a agrega. 


Accidente diasabra 
anochi na Jaburibari 



UN miembro di Strandpolitie ta anuncia na Central di Polis cu 
tin un accidente na Jaburibari y como cu e accidente ta net n’e 
subida di e caminda, e autonan cu ta bin di direccion contrario 
lo no mira esaki y por haya nan tambe den e accidente. Tabatin 
hasta un diferencia di opinion, cu si e miembro di Strandpolitie, 
haci su trabou, streep af e autonan y pone nan na banda, lo evita 
accidente sigur. Dicho hecho, a surgi un di dos accidente, ya cu 
no tabatin tempo manera pidi. 

E accidente aki a laga saldo di hopi daño material, y un herido, 
cu mester a bai cu ambulance hospital pa observacion. 



Accidente serio na Pos Chiquito 
diadomingo madruga 


DIADOMINGO madruga, polis ta ser avisa cu tin un accidente serio a tuma lugar riba e caminda 
di San Nicolas pa Oranjestad, na altura di Pos Chiquito. E accidente aki a sosode un poco para di 
ex panadera Baby Bakery, unda e chofer lo a keda pega. Inmediatamente polis a ser despacha y 
logra saca e chofer, kende a ser hiba cu ambulance pa hospital. Kico t’e causa di e accidente aki, 
ta ser investiga. 

Bingo pa recuada fondo tabata exitoso 



DIASABRA ultimo, a wordo teni un di e 3 bingonan di Colegio 
Arubano pa recauda fondo p’e muchanan bai haci un biahe di 
estudio. E prome bingo aki tabata di parti di e 130 alumnonan 
diVWO-5. 

Tur cos a bai bon y Colegio Arubano, na nomber di e alumnonan, 
ta gradici tur hende cu di un forma of otro a yuda haci e bingo 
un exito. 

E siguiente prome bingo ta di un grupo di 200 alumnonan di 
Havo 4 y lo ta 1 dec 2007, y despues e siguiente bingo di parti di 
e otro 200 alumnonan di Havo-4 y lo ta 1 maart 2008, ambos na 
Club Caiquetio. 

Tur hende ta invita atrobe pa participa na e dos bingonan si- 
guiente. Marca esaki den bo agenda. 

No solamente bo lo pasa un rato ameno cu hopi door-prizes, pero 
bo lo purba bo suerte y bo persona lo ta yudando e muchanan di 
Colegio Arubano cu nan proyecto positivo pa nan futuro. Y Aruba 
ta di nos hubentud. Ban duna nan un man, na unda nan mes ta 
trahando duro pa realiza nan biahe. 

Charella Lopes 5 aña cantando 
musica di Fin di Aña 


CHARELLA Lopes e aña aki ta 
celebrando 5 aña cantando pa 
nos dushi pueblo di Aruba y An- 
tiyas den e temporada di Fin di 
Aña, manera ta un tradicion tur 
aña nos ta scucha e voz angeli- 
cal cu su cancionnan di Pasco 
y Aña Nobo den un ambiente 
festivo cu hopi alegria pa henter 


e pueblo. 

Nos ta recorda na 2003 e can- 
cion cu a bira un hit hopi grandi 
y videoklip di aña “Cushina di 
Mami’ cu tabata un composis- 
hon di Robert Maduro, cu a 
pone e toke di fin di aña cu e 
exito total. 


Bo tabata sa? 

Bo kier pidi algo for di internet y mester 
un adres na Merca? 

Bo no tin credit card? 


3 

O 

I 


Aña 2004 Charella a presenta 
un composicion un aña mas 
di Robert Maduro cu ta hiba e 
nomber di “Den Sabana di mi 
cas” cu alabes cu un tremendo 
videoklip a sa di trece e ambi- 
ente di famia hunto den un cel- 
ebracion di antaño cu a causa 
un impacto grandi na Aruba y 
Antiyas. 

Aña 2005 Charella a canta un 
composishon di Gos Oduber 
cu e titulo “Bochincha” cual 
cancion te cu awe ta resonando 
grandemente na tur radio emi- 
sora local y na Antiyas, cu a 
wordo acompaña pa Grupo di 
Betico. 


"Your Connexion" ta haci'e posibel 
p'abo! Bira miembro y Your Connexion 
ta bo adres personal na Merca y bo por 
ricibi tur bo pedidonan facil, liher y di e 
manera mas economico na Aruba. 



N 

N 

O 

S 

Solamente 

$ 35 00 

pa aña 


Bishita nos pagina di internet na 


www.your-connexion.com 

pa mas informacion of yama nos 
na Merca: (786) 281-2408 
na Aruba: 749-7669/Margrietstraat 3 


Aña 2006 Charella a canta un 
otro tema di Gos Oduber cu 
e bunita letranan “T’awe ta 
celebre” cual tema ta papia di 
e dushi Niño Hesus cua nace 
pa nos, pa trece e bendicion 
den tur hogar, di locual ta nos 
celebracion. 

Nos ta den aña 2007 y Charella 
ta celebrando su prome lustro 
cantando, y lo bin cu un tema 
cu sigur lo bai acapara completo 
pa su letranan, e musica con e ta 
hinca den otro y grandemente 
presenta pa un coro espectacu- 
lar cu a haci un tremendo tra- 
bou den studio di grabacion. 

Nos ta papia aki di Harry Zim- 
merman, Alice Noguera, Roder- 
ick Franken, Anushka Jeandor 
y Cecilito Lopes, cual musica 
sigur e fin di aña aki un y tur lo 
bai goza di e bon composicion 
di e yiu homber di cultura di 
Aruba Robert Maduro titula: 
“Ban awor”, cu sigur lo bira 
otro hit. 


AWEMcunta 

fewtfirtiifa 

Nos e-raail: 

notida@awemainta.com 

Td: 583-1400 
Fai: 583-1444 


**Si bo no tin credit card, manda nos un email na 
orders@your-connexion.com cu bo datonan personal 

Den presencia di masha invitado a tum a lugar 
apertura oficial di “MEMO - The office experts” 



DIABIERNE ultimo. MEMO a habri su portanan oficialmente na 
Dakota. E ta un concepto nobo di un tienda cu tur tipo di “office 
supplies”, pero den un forma nobo y mas trendy. 

MEMO, cual nomber apropiadamente ta representa e memo-pad, 
ta bou guia di Glendeline (Lalo) Saladin-Croes y Joally Croes, 
kendenan a hinca na energia, bon gusto y eficiencia pa hunto crea 
un concepto nobo den un tienda di e tipo aki na Aruba. 

MEMO su meta ta trece lo ultimo den “office supplies” y “office 
furniture”. Cu esaki den mente, MEMO ta introduci un liña di 
muebles pa oficina, di estilo completamente inovativo, trankilo 
como tambe yena di estilo. E concepto aki yama; “working with 
style”, cual t’e ultimo trend den e forma di muebla un oficina cu 
color, print y diseño unico. Si bo gusto ta un oficina clasico tambe 
nos tin diferente diseño pa cada gusto. 

Den e departamento di “Office Supplies” nan ta ofrece e publico 
productonan di calidad na un prijs competitivo. 

Cu un variacion total den nan stock, MEMO no por laga afor 
articulonan pa nos muchanan cu ta bai scol, for di kleuter te cu 
Universidad, nan tin productonan pa tur necesidad. Y sin laga 
afo cu nan tin productonan pa ofrece n’e scolnan mes, manera 
whiteboards, markers, y diferente otro articulonan na diferente 
prijs dependiendo di bo budget. 

E team di MEMO ta consisti di empleadonan cu mas di 15 aña di 
experiencia den ramo di “office supplies” pa cual motibo nos ta 
considera nan experto den nan ramo. 

MEMO tambe ta dispone di un architect in-house, cu mas di 12 
aña di experiencia den diseño di office furniture y cu por diseña 
un oficina na gusto completo di nan clientela. 

Despues cu nan sa mas o menos bo gusto den muebles, MEMO 
ta pasa tuma midi sea di bo oficina na trabou of por ta tambe bo 
oficina na cas, y haci un diseño digital di bo oficina pa por haya un 
bista di con e lo keda. Pa nos clientela instalacion di tur muebles 
ta inclui den nos servicio. 

Last but not least MEMO ta ofrece e servicio di entrega na tur su 
clientenan completamente gratis, bestel awe y haye mayan mas 
tarda, sea na bo cas of na bo oficina. 

MEMO - The Office Experts ta situa na Avenida Milio J. Croes 
68-A telefon 588-6265/588-6275 of fax 588-6968. Djis busca e 
MEMO pad mas grandi cu bo a yega di mira na Aruba y drenta 
bishita nos. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Benny Nisbet (PPA) 

“Ausencia di plataforma nacional ta contribui na posicion 

debil di Gobierno enfrente di Hulanda” 


DIFERENCIA di opin- 
ion den politica di partido 
politico, representa den 
Parlamento.no mag stroba 
proceso di purba yega na 
otro na bienestar general 
di nos pais Aruba. ta pa- 
labranan di Benny Nisbet. 
lider di PPA. 

Awor cu e islanan di Antias 
Hulandes ta den e ultimo 
parti di nan proceso cu lo 
mester desemboca den un 
Status Aparte (cu menos 
autonomia) pa Corsow y St. 
Maarten y un “gemeente” un 
sorto di integracion den pais 
Hulanda pa (Bonaire. Saba 
y St. Eustatius) na Aruba 
den pueblo nos por tende 
e pregunta: Kico Aruba ta 
bai haci? 

Especialmente awor cu tin 
un diferencia di opinion hopi 
serio entre Aruba y Hulanda 
encuanto e fondo di Plant 
NV, pueblo kier sa con Aruba 
ta bai atende esaki, Benny 
Nisbet a sigui comenta. 

Di parti di oposicion den 
Parlamento PPA por constata 
un silencio di otro mundo, 
mientras Gobierno (Prome 
Ministro Nelson Oduber) a 
duna como posicion di Go- 
bierno cu mientras cu no tin 
un acuerdo encuanto e placa 
di Plant NV y Gobierno di 
Aruba ningun hende mester 
conta riba participacion di 
Aruba. 

Na mesun momento e man- 
datario a propone na Hu- 
landa pa kita tur debe di 
Aruba na Hulanda y despues 
sigui papia riba e fondo di 
Plant NV. 

Tambe aparentemente Gobi- 
erno di Aruba lo a bai di acu- 
erdo como un “fait compli” 
cu ayudo economico Hulan- 
des lo termina entrante 2009 
a consecuencia di e “eror his- 
torico di AVP” pa termina cu 


ayudo economico Hulandes. 
Mientras cu Antias lo kier 
papia cu Aruba den futuro 
cercano. 

Opinion di PPA riba tur esaki 
ta: 

1. E capricho di parti di Go- 
bierno di MEP pa no instala 
un “Plataforma Nacional” 
ta laga sinti su mes severa- 
mente, pasobra ta prome 
bez den diferente decada cu 
posicion di Aruba ta worde 
tuma dor di Gobierno sin 
un intercambio cu oposicion 
y gremionan riba futuro 
estatal di Aruba. No cabe 
duda cu e “desconfianza” cu 
tin entre MEP y AVP ta con- 
tribui n’e desaroyo negativo 
aki, cu no tin un Plataforma 
Nacional. 

PPA ta keda persisti cu Gobi- 
erno di Aruba mester instala 
un “plataforma nacional”. 

2. PPA ta keda para riba 
nos posicion: Cu e ayudo 
economico Hulandes no 
mag di termina na 2009. 
Aruba ta keda forma parti 
di Reino Hulandes. Articulo 
36 pa 40 di Statuut ta regla 
e cooperacion den Reino for 
di cual a desaroya e ayudo 
economico Hulandes cu a 
contribui grandemente na 
Aruba. 

E hecho cu tin pobreza keto 
bai riba nos isla bao di un 
50% di nos pueblo ta pone 
cu ningun Gobierno mag bai 
di acuerdo pa termina ayudo 
economico Hulandes. 

3. PPA ta di opinion cu Ga- 
binete Oduber a asumi un 
posicion hopi “debil” pa 
logra un parti di e fondo di 
Plant NV. 

E proposicion di kita e de- 
benan cu Aruba debe Hulan- 


da for di e suma aki ya ta un 
entrego di fondo Arubiano. 
Si, Antias ta haya un “kwi- 
jtschelding” di 500 miyon 
florin anto Aruba no mag 
wordo obliga pa paga un 
miserabel 130 miyon florin 
na Hulanda. Esaki tambe 
mester worde indueda (kwi- 
jtgescholden). 
Expresionnan cu Aruba tin 
orguyo y no ta pidi nada no 
ta cuadra. 

E realidad ta cu Aruba tin 
pobreza, un parti substancial 
di nos pueblo no ta biba na 
un nivel adecuado y como tal 
ningun gobernante mester 
entrega derecho di pueblo 
di Aruba. 

PPA ta di opinion cu e suma 
di Plant NV completo ta di 
pueblo Arubano y mester 
worde retorna na Gobierno 
di Aruba, Benny Nisbet a 
sigui ripiti. 

4. E silencio di oposicion 
especialmente partido AVP 
ta confirma pensamento cu 
durante e biahe di mr. Mike 
Eman, ing. Benny Sevinger 
y ing. Mike de Meza na Hu- 
landa nan a pidi Hulanda pa 
no coopera pa Aruba haya 
e fondo aki cu otro palabra 
“traicion” a tuma lugar pa 
AVP. 

Pesei AVP no ta para banda 
di Gobierno pa Aruba haya e 
fondo di Plant NV bek. 

5. Staatssecretaris Anke Bi- 
jleveld a duna un mensahe 
hopi fuerte na Gobierno y 
otro autoridadnan Arubano 
pa cu desaroyo estatal den 
Antias Hulandes, esta cu 
Hulanda ta asumi cu Aruba 
lo coopera pa nan haya nan 
Status nobo. 

E mensahe aki den humilde 
concepto di PPA ta un insulto 



p’e pueblo Arubano, ya cu e 
pueblo Arubano a custum- 
bra di un Aruba hopi delanta 
riba asuntonan estatal. 

Un Aruba orguyoso! Un Aru- 
ba bon prepara! Un Aruba cu 
cual ta worde negocia! Kizas 
no tur ora a logra e “mihor” 
deal, pero un Aruba cu ta 
negocia mientras ta defende 
interes di Aruba. Unda e 
Aruba ei a keda? 

Opinion di PPA: Aruba no 
mag entrega nada di nos 
autonomia-Status Aparte. 
Nada pero nada. 

Pero Aruba mester referi n’e 
forma cu a trata Aruba den 
pasado y e forma completa- 
mente otro cu Hulanda ta 
tratando Antias pa logra al- 
gun otro beneficio pa pueblo 
Arubano. E.o. indulda de- 
benan Arubano. 


6.. Combersa cu Antias Hu- 
landes ta necesario, corecto 
y constitucionalmente un 
necesidad na tur momento 
cu cualkier partner indica cu 
nan ta desea esaki. 

Opinion di PPA ta cu mester 
indica na Antias Neerlandes 
cu pa Aruba coopera cu tur 
e cambio constitucional An- 
tias mester asumi e posicion 
enfrente Hulanda cu Aruba 
no mester worde obliga di 
entrega nada di su auto- 
nomia/Status Aparte den 
e proceso pa “split” Antias 
Hulandes etc. 

PPA ta spera cu Gobierno di 
Aruba pa medio di Prome 
Ministro Nelson Oduber y 
representantenan den Stat- 
en di e diferente fraccionnan 
bai di acuerdo cu muy en 
especial e institucion di un 
Plataforma Nacional. 

Durante problema, muher ta hinca homber 
cu cuchiu den su man 


POLIS di Noord ta bai diasa- 
bra merdia pa 11 or, na un cas 
na Palm Beach, pa un caso di 
hincamento. N’e cas polis ta 
papia cu e muher G.D. di 21 
aña, naci na Haiti, kende a 
yega na cas y a bisa su mayor- 


nan cu el a hinca su amigo cu 
un cuchiu den su man. 

Polis ta papia cune, y e ta bisa 
polis cu el a haya problema 
cu su amigo M.C. di 28 aña, 
naci na Aruba y a hinke den 


su man. 

Polis a bai na cas di M.C., y a 
mira cu enberdad e tabatin un 
hinca chikito den su man. El a 
bisa polis cu su ruman lo hibe 
poli pa tratamento y e no ta 
duna keho contra G.D. 


Problema cu bringamento den 
grupo dilanti Bahia 


POLIS diasabra madruga 
pa 3.45, ta mira un grupo di 
hoben ta discuti dilanti Club 
Bahia. Durante e discusion 
un pelea formal a start. Polis 
a pidi mas ayudo for di post 
Oranejstad pa calma e pelea 


y kita e bringadornan for di 
otro. 

N’e sitio mes e situacion tabata 
basta bruha. For di un testigo 
polis a haya tende, cu ta un 
grupo di Marinier a bringa cu 
un grupo Colombiano. 


Supuestamente t’e mesun 
grupo di Mariniers cu a bringa 
fin di siman pasa. Diadomingo 
madruga, un biaha mas polis 
mester a bai Bahia, pa otro 
pelea. No ta conoci si ta pa 
mesun grupo aki. 


Polis a detene homber 
Colombiano cu a purba 
cambia 

travellers cheque falso 


POLIS ta bai diabierna mer- 
dia na un banco na Eagle, 
unda un cahero a nota cu un 


Tin cos cu nos no kier pa pasa 
pero nos tin cu accepta. 

Noticia cu nos no kier tende 
pero nos tin cu scucha. 

Personanan cu nos no kier perde 
pero nos tin cu laga nan bai. 

M orto ta laga un dolor atras 
cu no por wordo consola 
pero e recuerdonan bunita y amor 
pa tio M ax semper lo keda den 
nos memoria. 

scirbi pa Ralph C. Wever 


cliente a purba pasa travel- 
lers cheque falso. N’e banco, 
polis ta haya informacion cu 
e homber A.A.A.J. di 40 aña, 
naci na Colombia, tabatin 
algun travellers cheque falso 
den su poder y a purba cambia 
nan. Polis a detene y a entre- 
gu’e na Recherche 

Polis ta topa cu 
homber burachi bisti 
cu jockey 

POLIS di Noord, diabiernapa 
12’or di merdia coriendo den 
Caya Frans Figaroa, ta mira na 
altura di un oficina di number 
un homber ta cana bisti sola- 
mente cu jockey. Polis a bai 
cerca dje, y ta resulta cu t’e 
homber B.G.di 58 aña, naci na 
Aruba, kende tabata burachi 
y tabata bisti solamente cu 
sujockey. 

Polis a pone bisti su paña y 
despues cu nan a papia serio 
cune, nan a hibe cas. 


Cu honda pena pero conforme cu 
boluntad di Dios, nosta anuncia morto 
kristianamentedi nosomo: 


Pedro M aximo Arendsz 

cariñosamente jamá “Tio Max” 

Edwinay Victor Loefstop, Jairo & Jael 
JosephinedeCuba, Danny & Emilia 
Raymond y Shery de Cuba, Conray, RJ & Rachel 
Emiley Susan deCuba, Charles& Gabrial 
Edeline de Cuba A ixel, Aldwin & Angerie 
M ichael y Nathaly deCuba, Amanda, Alina & llana 
Rosemary y Theo dejongh, Zyndra & Theodoor 
J unior Arendsz, Genevieve& Chantal 
Aldricky Liesbeth Arendsz, Alyssa, Karessa& Hailey 

Brenda Wever, Ayleen & Elisia 
Rachelley John Banfield, Jarred 
Ralph C. Wever 

Magdalay Flip Werleman, Brigitte& Darrel 

Remy Arendsz, Devin & Caitlyn 
M ayra y Patrick Ruiz, Kikayla, Kyara & Elias 
Zuleika y Radamus Dijkhoff, Zu - Ann 

Ryan y Darren Arendsz 

SharlineyJim Hayes, Larissa & Samantha 

Debby y Robles & Davina 

Ashley, Gayle& IvenArendsz 

Cu "Tio M ax" sosega na paz. 



Peaton ta pidi polis controla 
desconoci cu ta tira cos riba hende 

UN peaton canando diabierna atardi pa 5.30 den Middenweg, 
di ripiente ta sinti dos cos ta dale duro na su nek y su lomba. E ta 
mira rond, pero no ta mira ningun hende. Mesora e ta yama polis 
y pone nan na altura di locual a pasa. 

Pero el a bisa polis cu ora el a mira riba dak, di un di e edificionan, 
el a mira dos hoben sinta sospechoso. E ta pidi polis pa tira bista 
como cu supuestamente t’e dos muchanan a tira cos riba dje. 



Agencia Funeraria Zepp Wever 
Bao maneho di Rowald y Gladys Wever 
Caya G.F. Betico Croes 218 
Tel: 5821612 - 5827442 


Bini serka M i, boso cu mi Tata a bendishona, tuma poseshon di e reino 
ku ta prepara boso for di cuminzamento di mundo. 


M ateo: 34 

Es cu hustu ta hana recompensa pesey , pero es cu ta inhustu ta hana 
kastigu. 

Ez:20 

Cu profundo dolorden noscurazon pero gradicimento na Papa Dios pa 
tur loque ela significa den cada uno di nos bida, nos ta anucia cu a bai 
sosega mi casa, nos tata, nos abuelo, 
nos ruman stima 



Pedro M aximo Arendsz 

Carinosamente Llama Max 
26 Maart 1935 05 November 2007 


Na Nomber di su casa : 
Su juinan: 

Su nietonan: 

Su rumannan: 


Lilian Arendsz- Galmeyer 
Cheryl y Joy ValeskayAdam 
M ax J r. yCheryl 

Angelique, Kristian, Isabella, Candice, 
Daniela y Preston 


Chitay Edwin deCuba-Arendsz y yuinan 
+A dri Y ChimaArendsz-Croesy yuinan 
MildaY JennY Wever-Arendsz y yuinan 
Remberty Casilda Arendsz -Croesy yuinan 
Enny Arendsz 

N orman y M ena A rendsz- Croes y yuinan 
+ Roland Arendsz 

Clydey AnnieArendsz- Tromp y yuinan 
Robertina (Tintina) Lacle 


cuna y swanan: 

+ Gladysy Dirk van Zuidam- Galmeyer na Corsow 
+ Frank Galmeyer y yuinan na U .S.A. 

Aday Dick Moline- Galmeyery yuinan naU.SA. 
Dilma y Courtney Allen - Galmeyer y yuinan na 
U.SA 

Elva Galmeyer na Corsow 

Hector y Jolanda Galmeyer- Bakhuisy yuinan na 

U.S.A.. 

+ Coenrad Galmeyer y yuinan na Corsow 
su tanta madrina: Sra vda. M aria Wever- Arendsz 
su primo y primanan, sobrino y sobrinanan ihanan 
amigo y amiganan, bisifianan y demas conocirnan naAruba, Corsow, 
Venezuela, Hulanda, U .S.A. M adeira y Costa Rica ta invita pa asisti na 
acto di entiero cual lo tuma lugar Dialuna 12 di November pa 4'or 
di atardi saliendo for di Misa Santa Filomena y despues pa santana 
Kranwinkel na Paradera. 

For di 2'or e restonan di 11 M ax 11 lo ta reposa den M isa Santa Filomena 
na Paradera 


Enbez di mandaflor ofkrans por hasi un donacion pa Fundacion 
Edmond Harms lo tin un box desponibel na misa pa e bon gesto aki. 
Diabiema 9 y Diasabra 10 di November. 

Adres pa condo leer Janszstraat # 4 for di 7or p.m. pa 9'or p.m 

Hulandes asesiná na 
Venezuela 

CARACAS - Un ehecutivo di e empresa Hulandes Thales a keda 
asesiná na Caracas durante un atraco. Ta trata di un Hulandes 
di 57 aña di origen Italiano, kende aña pasá no más a celebrá su 
hubileo di 25 aña di servicio. 

E tabata traha p’e empresa Thales cu ta establecé na Hengelo y 
ta produci equipo di radar. 

E tabatin 10 aña ta biba y a traha na Venezuela. Su viuda y dos 
yiunan cu el a laga atras ta biba na Italia. 


STICHTING VOOR V OLKSH Y GIENE VÁN 


Het Wit Gele Kruis Aruba 

Smds 1959 ben dienste van de Arubaanse gemeenschap 
Tel: 5324444/Fax: 5324411 



Ora e nivel di sucu ta baha di mas (hypo),e ta impor- 
tante pa hisa e sucu lihe. Normalmente un hypo no ta 
hopi peligroso,pero den trafico of na trabao un hypo 
por ta riskante. Ora bo ta sinti e sintomanan di un 
hypo,ta bon pa bo tuma un glas cu refresco of juice 
(no diet!). Despues di esaki come algo manera sand- 
wich cu beleg duchi of un bacoba. 

Un tip importante:splika bo famia of conocirnan con 
pa vudabo si bo bira malo! _ 


Pa mas informacion : 582-4444 


Con nos a yega te aki? 

WILLEMSTAD - E pregunta a surgi: Con nos a yega n’e punto 
aki? Segun Mario Kleinmoedig, e persona homosexual semper 
tabatei, aunke cu hasta awor el a wordo nengá. No mas! 

E comunidad homosexual kier para riba nan derechonan y nan 
ta parce di a hañá e strategia perfecto pa realisá esaki. 

Nan ta presentá nan mes como grupo minoritario cu ta wordo 
discriminá y a base di esei nan por bai haci uso exitoso riba e 
reglamentacionnan internacional y local dirigi pa eliminá dis- 
criminacion. 

Diferente circunstancia a/ta colaborá pa yuda nan den e inten- 
tonan aki. 

Na promé lugar tin naturalmente e tratado anti-discriminacion 
como parti di e derechonan humano, cu anteriormente e muher 
casa tambe a uzá cu bon resultado pa terminá e discriminacion 
contra di nan (prohibicion di traha pa Gobierno como muher 
casá). 

Y naturalmente tin e hecho, cu Hulanda recientemente a le- 
galisa homo-matrimonio cu a conducf n’e caso Aruba: Na Aruba 
recientemente un pareha homosexual cu a casa na Hulanda a 
logra den tur instancia di Corte den nan demanda pa Registro 
Civil Arubano inscribi nan. 

Mainta 

Tel: 583-1400 FaX: 583-1444 

Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

| Servicio pa Comunidad 

jTelefon di Emergencia| 




Number di emergencia 911 

Polis 

100 

Brandweer 

582-1108 

Ambuiance 0 5 stad 

582-1234 

Ambulance S.N. 

584-5050 

Hospital 

587-4300 

Centro Medico 

584-8833 


■ Botica na Warda ■ 

Pabou di Brug: Botica Eagle 
Pariba di Brug: Botica S. Nicolas 

h Dokter na Warda m 

Pabou di Brug: Dr. Boderie 
Panba di Brug: Dr. Mungra 


Otro Servicionanl 


Setar Info 

118 

Digieel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA heipline 

583-8989 

Fund. Abuso Sexuai 

582*4433 

Fundacion Guta'mi 

587*1677 

Fund.Muher 


den Dificuftad 

583-5400 

FundTel, Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipiine 
Oranjestad, 
San Nicolas 
Savaneta 
Santa Cruz 
Noord 

Strandpolitie 

Batashi 

Aeropuerto 


Poltsl 


11141 

582-4000 

584-5000 

584- 7000 

585- 4710 
587*0009 

586- 3003 
585-2500 
582-4800 


Aruba Transfer Tour & Taxt 
583-2856 
582-2116 
Best Taxi Services 588-3232 
Coop. Ver. Tas 587-5900 
ÁTS 583-5361 

Árugas 585-1198 

S.O.S, Teleayudo 583-1190 

EDITA PA: Tfte JVIedfa Group, 
Margrtetstraat 3, Oranjestad. Aruba. tel. 
(297) 583-1400, fax. (297) 5831444, 
E-mail: mediagroup@setaineLaw. 
CUENTA Dl BANCO: C.M.B. #229- 
82600. BENTA LOS Afl 1.50. 
ABQNEMENT Afl.35.00 pa luns. 
ORA Dl OFICINA: Dialuna pa Diabierna 
8 a.m. - 5 p.m. 

IMPRENTA: Imprsnta Nadonal Arubano, 
DIRECTOR: Vtctor “Toko' Winktaar & 
Victor R Winklaar. 

REDACCION: noticia @awemainta.com. 

BENTA Dl AVISO: 

sales@awe mai nta. co m 

Sali cu bo pareha 

Hopi matrimonio, despues di luna de miel, ta perde e brisa 
den nan belanan romantico, y ta drenta den un depresion 
pa luna y añanan largo. 

Marinonan, den tempo di barconan di palo y bela, tabata 
tin miedo di pirata y di mal tempo. Pero nan temor mayor 
ta pa nan barco drenta den un depresion. Depresion tabata 
un area riba oceano serca di ecuador caminda tin hopi 
calmo y brisanan suave cu ta cambia di direccion 
lentamente. Casi sigur esaki tabata kier men morto pa 
henter e tripulacion di e barco. Awa y cuminda hopi biaha 
tabata caba abordo mientras e barco ta drief sin destino pa 
dianan, of te hasta, simannan largo, wardando riba un 
biento fuerte pa suplanan bek riba nan curso. 

Wel, matrimonionan cu un dia tabata exitante y yen di 
amor, tambe por cai den depresion romantico, causando 
cu e relacion lo muri un morto lento y doloroso. 

Den su buki "Creative Romance", autor Doug Fields ta 
scirbi: "Saliendo y creando momentonan romantico cu bo 
pareha por cambia e patronchinan ey, y por ta hopi 
divertido. No tin un solucion rapido pa un matrimono agrio, 
pero pone bo excusanan un banda y cuminsa sali cu bo 
pareha atrobe". 

Permiti brisanan nobo yena e belanan di bo relacion. E 
esfuerzo mester ta uno conciente, pero sea creativo. Que 
hubo di 'Desayuno den cama' un mainta?; un sunchi den 
un palo di awacero?; of, lesa e cartanan di amor di antes 
atrobe?Un luna de miel no mester ta un experiencia di un 
solo vez. 



labco rai 4 = 

MiDICAI / HOIHE HIALTHCARE 

RENTAL/SALE of Medical & Home- Healthcare 

* Wheelchaires * Oxygen Concentrators/Cylinders 

Difliculty Walkmg 
Rent a portable electro scooter 

(Fits m att can , trucks, 4itbs/, 

I\ 



* Beds 

* Walkers 

* Bathchair 

* Commodes 

* Crutehes / Canes 



Tel: 582-6651 Fergusonstraat #52, Dakota 



B0 CONECCI0N CU M ERCA 

5H0P ONUNE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 



Pa mas informacion yama 

583-2459 of 583-0631 



PATUR FIESTA 
PAMUCHA 

YAMA 

5838769 


tA JU/Up 


uonne' 

Peluca aki Hairpiece aya!! 

Pcro i 1 unico lu^ar cu e&pcrirntii, calidad, 
wrvicioy bonprfjlla ^ C) inOtlflC 


Bcauty 5ialon dt llair Ccntcr 

Ferguscmstraal 52 
Td: 583-715* 


Luci xempcr buitila hasiendo un camhio fotai ariba bo 
apariencia. E mikor den: Fermanent, Make-l p, Mairwtavtng, 
Braidingt Hairstyting, Acrytk\ Get Saits, Ponytait. 


Pa tm ba di BilfeJa D Yt/tmi 



TIPO Dl CAMBIO OFICIAL 

Yalido pa 12 di November 2007 


PlacaExtramao 

BarkRaperen 

Vusselerv Cheque 

RasChequeen 

OwerBoekingen 

Beria 

na 

Pitiico 

US Dollar 

1.77 

1.78 

180 

CANDdlar 

1.88 

1.90 

192 

Engelse Pond Steriing 

3.67 

3.72 

3.78 

ZAteetse Frark per CHF. 100 

158.33 

159.05 

159.85 

NedArt GUden perANG 100 

98.00 

100.00 biljetten 100.20 
chq./owertx)el<ing 100.00 

J apanseyei perj PY. 10.000 

158.77 

160.22 

161.83 

Eltd per XEU. 100 

259.15 

261.51 

264.14 



Provision di Devisa 1.3% 
Segun articulo 12 di Afkondigingsblad 
diAruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop 

|fi)Aries 21 Mrt -20 Apr 

No ta suficiente pa bisa loke bo por 
haci. Bo mester mustra cu ta bale la pena. E 
no ta facil pero e ta posibel. 

PÉS Tauro 21 Apr - 20 Mei 

Decisionnan financiero ta 

recompensabo, sigur lo bo topa hende 
interesante. Oportunidadnan cu nunca bo a 
soña ta aparece dilanti’bo. 

Geminis 21 Mei- 20 Jun 

Ww Bo por facilita e cosnan si bo bisa 
un hende exactamente loke bo tin den 
mente. Comunicacion ta e clave di exito den 
negoshi. 

^j^Cancer 21 jun- 20 jui 

Ora e mesun eventonan negativo 
ripiti, sigur cu bo ta bai riba mal rumbo. Ta 
ora pa bo wak si bo ta haci cambionan. 

||l Leo 21 Jul - 20 Aug 

Ora bo sinti cu bo falta motivacion ta 
ora pa recharge bo baterianan. No lague pa 
despues. Mientras mas liher bo reacciona, 
mihor. 

J Virgo 21 Aug- 20 Sep 

No ta facil comparti espacionan 
specialmente si bo ta ocupa. Algun cambio 
organizativo por contribui na logre. 

Libra 21 sep- 2 ookt 

No lo ta facil satisface e demandanan 
personal y profesional na mes momento. Cu 
cierto pasenshi lo bo logra un balans feliz. 

r £*Scorpio 21 okt - 20 Nov 

iTareanan repetitivo no ta esunnan 
mas atractivo, pero mester haci nan. Si bo 
no por delega, bo mester hacinan. 

Saqitario 21 N OV - 20 Dec 

Algo of un hende ta lagabo corda 
riba pasado y ta bira dificil pa sigui bai dilanti. 
Purba soluciona e asunto aki di biaha. 

Capricornio 21 Dec 20 Jan 

Bo mente tin e tendencia pa 
fantasea y concentracion ta dificil. No bula 
bai leu, concentra! 

^ Aquarius 21 Jan- 20 Feb 

Si bo kier convence otronan pa 
dunabo un chens bo mester ta sigur 100% 
di loke bo kier y por haci. Traha den logra un 
mayor autoconfianza. 

jfel Piscis 21 Feb - 20 Mar 

Ora bo ta den un entorno 
profesional, purba pa bo no wordo afecta pa 
problemanan personal di otro hende. Mihor 
cu bo por haci ta hala leu y laga e cosnan 
flow. 

Paris, FRANCIA:Presidente Frances Nicolas Sarkozy ta core riba Champs Elysees pa atende e ceremonianan di Armistice Day na e 
Arc de Triomphe na Paris. 




Bishita di sorpresa di e coleganan di 
Wit Gele Kruis di Belgié na Aruba 

S riCHTING VOOR VOLKSHYGIENE VAN 


Het Wit Gelo Kruis Aruba f% 

o o o o 



NA aña 1931 Wit Gele Kruis a wordu funda na Hulanda. Ya na 
1940 ela jega na Antias y na 1942 ela jega Aruba. 

Rooms Katholieke Unie di Aruba tabata tin nan mesun idea pa 
cuminsa cu un Wit Gele Kruis na Aruba. 

Diferente persona a hasi un sondeo pa averigua kico Wit Gele 
Kruis por haci pa Aruba. Di e sondeo aki a resulta cu necesidad pa 
wijkverpleging y cuido pa anciano ta mas grandi. 

Oficialmente ariba e fecha di 28 di juli 1959 “Stichting voor 
Volkshygiéne van Het Wit Gele Kruis Aruba” a wordu funda. E 
fundadornan nan nomber ta: sr. W. De Graaf, sr. J. Meelis y sr. 


E. Arends. 

E bandera cu e cruz ariba dje, di colornan blanco y geel ta repre- 
senta e colornan di Vaticano di Roma. 

Actualmente na mundo tin cuatro Wit Gele Kruis, esta na Aruba, 
Corsow, Sint Maarten y Belgié. Pa nos sopresa nos a haña bishita di 
coleganan di Belgié, cu tabata ariba un Cruise Ship aki na Aruba. 
Nan a reconoce e emblema cu ta mescos cu di nan, esta e cruz 
blanco y geel. Asina nos tur por ripara cu Wit Gele Kruis ta reconoci 
mundialmente. E Wit Gele Kruisnan rond mundo ta un fundacion 
hopi profesional, cu ta cuida for baby te nos hende grandinan. 


Nos Mundo Loco 


Criminal a sconde 
den tunnel pa 17 aña 

Un criminal busca a scinde den un 
tunnel cu ela coba bao di su cas pa 
17 aña. 

Polis di pueblo di Zhangxu na China, 
finalmente a gara Hui Guangwen 
pafor di su tunnel secreto despues 
di a ricibi un tip. 

"Nos a ricibi informacion cu e tabata 
scondi na su cas, y nos a haci un 
busqueda sorpresa y nos a haya e 
tunnel,” un vocero di polis a bisa. 

Hui tabata ser busca pa 17 aña 
despues di a mata un persona di e 
publo bisiña over di un desacuerdo 
menor. 

Hui a confesa cu e no a bai ningun 
caminda tur e tempo cu e tabata 
scondi den e tunnel cu e y su casa 
a coba. 

“ E tabata hopi laaf eyden,” ela 
bisa. 

Awor huntu cu Hui cu ta sperando pa 
wrodo manda prison ta su señora cu 
ta wordo culpa di conspiracion dor di 
a yude sconde. 

Mucha di school 
ta haya stripper pa 
su cumpleaños 

Educadornan ta investigando 
despues cu un confushon ora di 
book a pone un stripper duna un 
show na un mucha di 16 aña dilanti 
di su klas. 

E mama di e mucha a pidi un agencia 
pa duna su yiu riba su di 16 aña un 
srupresa. 

E mama a bai asina leuw di haya 
e maestro di e mucha pa laga e 
sropresa tuma lugar den su klas y 
pa filme riba sutelefon. 

Pero pa motibo di un confushon, 
enbez di e mucha haya un homber 
den un disfraz di un gorilla, ela haya 
un stripper bisti como un polis. 

E klas a mira cu asombro ora cu e 
muher kita sunu te cu su panties, na 
cual momento e maestro finalmente 
a para e show. E mucha a sali na 
coremento den un shock. 

Martijn Dekker a haya promocion y ta bai JW Marriott Dubai 



E siman aki Aruba Marriott 
tabatin un fiesta di despedida 
den e grand ballroom p’e re- 
sort su gerente di eventonan 
Martijn Dekker. Hopi gerente 
y associado a gradici Martijn 
pa 2,5 aña di excelente servi- 
cio n’e propiedad di Marriott 
na Aruba y celebra su pro- 
mocion pa Assistant Director 
di Eventonan n’e luhoso JW 
Marriott na Dubai. 

Martijn Dekker a cuminsa 
su carera na Aruba Marriott 
Resort & Stellaris Casino na 
june 2005 como Gerente di 
Eventonan, un posicion cu el a 


mantene pa 2,5 aña. Su focus 
primordial ora el a cuminsa 
su trabou tabata pa provee 
eventonan na Aruba Marriott 
cu ta excede e expectativanan 
die gruponan. 

Prome cu el a cuminsa su 
carera cu Marriott, Martijn 
Dekker a traha na Beijing, 
China na Radisson como 
Catering Sales Manager. Pa 
motibo di e oportunidadnan 
cu Marriott ta ofrece el a di- 
cidi di bin Aruba y traha pa 
Aruba Marriott. 

Den su posicion nobo Martijn 
Dekker lo ta responsabel p’e 


maneho general di Departa- 
mento di Evento na JW Mar- 
riott na Dubai, supervisando 
benta, evento y operacion. 
E lo ta responsabel pa mas 
di 25 gerente, supervisor y 
asociadonan. Martijn Dekker 
a acepta e desafio aki pa pro- 
duci eventonan impecabel 
den un cultura hopi diferente 
cu esun cu e ta custumbra di 
traha cune n’e momentonan 
aki. 

Gerente y staff ta desea Mar- 
tijn Dekker hopi exito den 
su proximo stapnan den su 
carera cu Marriott. 



Inversion di 552.000 florin a ser inverti pa trabounan di 
renobacion di Graf von Zinzendorf School 


NA cuminsamento di e aña aki 
Graf von Zinzendorf School su 
alumno, maestronan, cabe- 
sante di scol y mayornan tur 
hunto a pone hopi pasenshi 
di nan banda y e scol a muda 
parcial y temporalmente na 
Savaneta mientras e traba- 
onan di renobacion a tuma 
lugar. 

E trabaonan di renobacion 
a concentra mas tanto riba 
hala banda pazuid na Graf 
von Zinzondorf School. E hala 
banda pazuid na Graf von 
Zinzondorfschool ta consisti 
di 4 klas lokaal, 1 bibliotheek, 
1 handwerklokaal, 1 leraren- 
kamer y un kantine. 


Minister drs. Marisol Lopez- 
Tromp ta hopi agradecido cu e 
aporte di Valero cu ponemento 
di e tapa di asfalt nobo riba e 
plein principal di e scol. 

E trabao di renobacion di 
Graf von Zinzondorf School a 
keda otorga na contratista G 
& S Holding Contracter N.V. 
E suma total di trabao di reno- 
bacion di Graf von Zinzondorf 
School ta Awg 552.000. 

E trabaonan a tuma un poco 
mas cu loke Gobierno a pre- 
mira, pero mester remarca e 
resultado tabata hopi satisfac- 
torio. E mucha y docentenan 
ta hopi contento cu e resultado 
di e trabaonan. Pues cu esaki e 


scol a haya un bida nobo. 

Minister drs. Marisol Lopez- 
Tromp ta desea e mucha, 
alumnonan di e scol hopi 
siñamento yen di alegria y 
entusiasmo den e scol re- 
noba. Alabez Minister drs. 
Marisol Lopez-Tromp ta desea 
e maestronan p’e scol renoba 
por inspira nan di mas moti- 
vacion den nan tarea dificil di 
educador. 

